title: Jonathan W. Steed

text: Jonathan W. Steed (s. 1969 Lontoo) on brittiläinen kemisti ja professori. Hän toimii epäorgaanisen kemian professorina Durhamin yliopistossa. Steedin erikoisala on supramolekulaarinen kemia. Hän on kirjoittanut useita alan perusteoksia.


title: Jonathan W. Steed

text: Jonathan Steed varttui Lontoossa. Lukion jälkeen hän opiskeli kemiaa University College Londonissa ja valmistui kandidaatiksi. Hän väitteli kyseisessä opinahjossa tohtoriksi 1993. Steedin väitöskirja palkittiin vuoden parhaana kemian väitöskirjana Ramsay-mitalilla. Mitali on saanut nimensä kemian Nobel-palkinnon vuonna 1904 voittaneen skotlantilaisen kemistin William Ramsayn mukaan.


title: Jonathan W. Steed

text: Uransa alussa Steed työskenteli Derek Tocherin kanssa. Hänen tutkimuksensa liittyivät koordinaatiokemiaan ja organometallien tutkimukseen. Vähitellen hän suuntautui epäorgaanisten lääkkeiden ja metallivälitteisten synteesimenetelmien kehittämiseen.


title: Jonathan W. Steed

text: Vuosina 1993–1995 Steed työskenteli NATO Fellow-ohjelman kautta postdoc-tutkijana Alabaman ja Missourin yliopistoissa, joissa hän teki tutkimusta Jerry Atwoodin (s. 1942) kanssa. Palattuaan kotimaahansa hänet nimitettiin 1995 King’s College Londonin luennoitsijaksi. Steed aloitti 2004 tutkijana Durhamin yliopistossa. Sittemmin hän on toiminut yliopiston epäorgaanisen kemian professorina.


title: Jonathan W. Steed

text: Professori Steed on tutkijana erikoistunut supramolekulaarisen kemian tutkimukseen. Hän on kirjoittanut monia alan perusteoksia ja hänellä on pitkä kokemus sen tutkimuksesta. Steed on laatinut yli 300 tieteellista julkaisua. Kemistinä hän on tutkinut erilaisia geelejä, anionisidoksia ja lääkekemiaa. Steed on aktiivisesti pyrkinyt kehittämään kemiallisille aineille teollisia sovelluksia. Lääkekemiassa hänet tunnetaan uusien farmaseuttisten solidien muotojen, hydraattien sekä geelien faasien kristallikasvatusmenetelmien kehittäjänä. Hän on kokeellisesti kehittänyt erilaisia lääketieteellisessä tutkimuksessa sovellettavia supramolekulaarisia geelejä ja kristallisoituja solideja. Hän on selvittänyt farmaseuttisten kiinteiden muotojen esiintymistä mm. organogeeleissä. Hänen on tarkastellut myös klatraattihydraatin passivointia. Materiaaleista hän on tutkinut vedyn aktivoitumista ja platinaryhmän metallien palautumista. Anionisidoksien tutkimuksessa hän on soveltanut anionin uuttamista. Kemiallisten menetelmien alueella hänellä on laaja kokemus röntgen- ja neutronikristallografiasta sekä röntgendiffraktiosta.


title: Jonathan W. Steed

text: Steedin viimeaikaisia mielenkiinnon kohteita ovat supramolekulaarisen kemian osa-alueena tunnetun "isäntä-vieraskemian" käytännön sovellutuksien kehittäminen sekä uusien sidosten etsiminen kemiallisen synteesin avulla.


title: Jonathan W. Steed

text: Jonathan Steed on saanut tieteellisistä ansioistaan useita tunnustuksia. Hänet palkittiin Meldola-mitalilla 1998. Hän sai 2010 Euan Brechinin ja Jason Chinin kanssa Corday-Morgan-palkinnon. Palkinnon myöntää vuosittain brittiläinen Royal Society of Chemistry (RSC, suom. Kuninkaallinen kemian seura) erityisistä ansioista kemian alalla. Palkinto on nimetty kemisti Sir Gilbert Thomas Gordonin (1872–1940) vanhempien (Thomas Gordon ja Mary-Louise Corday) mukaan. Palkinnon saajille myönnetään 5 000 punnan rahapalkkio, mitali ja kunniakirja.


title: Jonathan W. Steed

text: Steed on ansioitunut myös luennoitsijana ja opettajana. Panoksestaan luennoitsijana hän sai "Bob Hay Lectureship" -palkinnon 2008. Tohtorikoulutuksen vetäjänä hänet palkittiin vuonna 2006 Durhamin yliopiston varakanslerin myöntämällä "Award for Excellence in Postgraduate Teaching" -palkinnolla.


title: Jonathan W. Steed

text: Jonathan Steed on kirjoittanut tai toimittanut useita supramolekulaarisen kemian teoksia. Osa teoksista sivuaa aihepiiriltään nanotiedettä, sillä niissä esitellään nanomateriaaleja.


title: Ruutulippu (kirjasarja)

text: Ruutulippu – moottoriurheilun vuosi oli 1992-2011 ilmestynyt vuosittainen moottoriurheiluaiheinen kirja. Kirjan päätoimittajana toimi Matti Kyllönen.


title: Ruutulippu (kirjasarja)

text: Kirjan mukana tuli DVD-levy vuosina 2009-2011. Lista mitä DVD:t sisältää.


title: Bataclan

text: Bataclan on teatteri Pariisissa osoitteessa 50 boulevard Voltaire 11. arrondissementissa. Sen on suunnitellut arkkitehti Charles Duval, ja se on valmistunut vuonna 1864. Nimi viittaa Jacques Offenbachin oopperaan "Ba-Ta-Clan".


title: Bataclan

text: Bataclan-sali on jo alun alkaen rakennettu teatteriksi ja konserttisaliksi, mutta siinä on välillä ollut elokuvateatterikin. 1970-luvulla se muuttui rock-konserttien pitopaikaksi, jossa on esiintynyt tunnettuja nimiä, kuten Prince, Metallica ja Oasis. Myös suomalaisia on siellä esiintynyt: HIM, Tarja Turunen, Sonata Arctica ja 6. marraskuuta 2015 Children of Bodom. Konserttisali oli juutalaisveljesten omistuksessa vuosikymmeniä, mutta he myivät sen pois syksyllä 2015.


title: Bataclan

text: Vuonna 2008 sali oli pommiuhkauksen kohteena, ja vuonna 2011 Egyptissä tehdyn iskun vuoksi pidätetty belgialainen terroristi kertoi suunnitelleensa iskua Bataclaniinkin.


title: Bataclan

text: Teatterissa tapahtui 13. marraskuuta 2015 terrori-isku, joka kuului laajempaan samaan aikaan tehtyyn terrori-iskujen sarjaan. Iskussa surmattiin noin 100 ihmistä. Teatterissa soitti iskun alkaessa yhdysvaltalainen Eagles of Death Metal -yhtye, joka selviytyi vahingoittumattomana.


title: Bataclan

text: Teatterin on arveltu valikoituneen islamistien uhkausten ja vuoden 2015 iskun kohteeksi siksi, että se on ollut juutalaisomistuksessa ja koska siellä järjestettiin vuosina 2006–2008 Israelin rajaviranomaisten toimintaa tukevan ranskalaisen juutalaisjärjestön hyväntekeväisyystapahtumia. Lisäksi iskun aikana soittanut Eagles of Death Metal oli esiintynyt kesällä 2015 Israelissa.


title: Alte Donau

text: Alte Donau on Tonavan alkuperäinen, nykyisin tekojärvimäiseksi padottu uoma Wienin itä- ja pohjoisosissa, Itävallassa. Se on Tonavan pääuoman ja sen vierellä kulkevan Neue Donau -kanavan koillispuolella, virtaussuuntaan nähden vasemmalla puolella Florisdorfin ja Donaustadtin kaupunginosissa. Se jakautuu nykyisin kahteen osaan, joita yhdistää vain kapea salmi. "Obere Alte Donau" (”Ylempi Vanha Tonava” ulottuu Floridsdorfer Brückeltä Kagraner Brückelle, "Untere Alte Donau" (”Alempi Vanha Tonava”) Kagraner Brückeltä Praterbrückelle. Alte Donaun luoteispäässä sijaitsee Floridsdorfin vesipuisto.


title: Alte Donau

text: Aikaisemmin Tonava jakautui Wienin alueella useisiin haaroihin, joiden väliin ja ympärille jäi laajoja luonnontilaisia alueita. Pääuoma vaihtoi usein tulvien yhteydessä kulkusuuntaansa, minkä vuoksi kiinteiden siltojen rakentaminen oli mahdotonta, sillä jäiden lähtiessä syntyvät tulvat olisivat tuhonneet sen. Nykyinen Alte Donau, jota silloin nimitettiin "Floridsdorfin haaraksi" (), muodostui 1700-luvulla suurten tulvien jälkeen selvästi joen pääuomaksi. Kaupungin suojelemiseksi tulvilta suoritettiin vuosina 1870–1875 laajoja vesirakennustöitä. Niiden yhteydessä kaivettiin Wienin läpi kulkeva Tonavan nykyinen pääuoma, ja samalla Alte Donau jäi siitä erilleen eräänlaiseksi padotuksi tekojärveksi, jonka pinta-ala on 1,6 neliökilometriä ja syvyys keskimäärin 2,5 metriä, enimmillään 6,8 metriä. Tonavasta ei vettä pääse virtaamaan Alte Donauhun, vaan se saa vettä ainoastaan alueen pohjavesistä. Nykyisen Alte Donaun alueella oli aikoinaan useita vesimyllyjä.


title: Alte Donau

text: Myöhemmin rakennettiin Alte Donaun rannalle Itävallan ensimmäinen Tonavalla liikennöinyt höyrylaiva, "Karl I", ja siellä rakennettiin myös Lohnerin vesilentokoneet.


title: Alte Donau

text: 1990-luvun alussa levät runsastuivat Alte Donaulla suuresti sen rehevöitymisen vuoksi. Muutamaa vuotta aikaisemmin oli lähelle oli valmistunut Tonavan vierellä kulkeva kanava, Neue Donau, ja samaan aikaan kun pääuomassa Freudenaun vesivoimalan läpi kulkevan veden virtaama pysyi varsin tasaisena, pohjaveden korkeus lähistöllä aleni suuresti. Muuttuneiden pohjavesiolosuhteiden vuoksi veden vaihtuvuus Alte Donaussa väheni huomattavasti. Tämä johti sen veden rehevöitymiseen.


title: Alte Donau

text: Vuonna 1996 ryhdyttiin kuitenkin toimenpiteisiin veden kemiallisen laadun parantamiseksi. Erityisesti fosfaatin ja muiden ravinneaineiden pitoisuuksia vedessä on saatu vähennetyksi.


title: Alte Donau

text: Nykyisin Alte Donaun rannat ovat merkittäviä ja suosittuja vapaa-ajan viettopaikkoja. Siellä on useita suosittuja yleisiä uimarantoja, joista vanhin on Gänsehäufel. Nykyisin ehkä tunnetuin kuitenkin on Angelibad Alte Donaun pohjoispäässä.


title: Alte Donau

text: Alte Donaulla harrastetaan myös soutua, purjehdusta ja lainelautailua. Veneen tai kanootin voi myös vuokrata sen rannalta. Alue sopii hyvin aloittelevien purjehtijoiden harjoittelupaikaksi, joskin varsin voimakkaatkin tuulet voivat puhaltaa sinne lähellä olevien Donau Cityn ja UNO-Cityn korkeiden rakennusten välitse.


title: Alte Donau

text: Myös muutamat soutukerhot käyttävät Alte Donauta harjoittelupaikkana. Kesäisin siellä pidetään soutukilpailujakin, kuten Vienna Nightrow.


title: Mannerkorpi

text: Mannerkorpi on seuraavien suomalaisten henkilöiden nimi:


title: Veli Tuomas-Kettunen

text: Veli Tuomas-Kettunen (12. elokuuta 1932 Suomussalmi – 11. elokuuta 2015 Lahti) oli suomalainen näyttelijä, lavastaja, ohjaaja ja kuvataiteilija. Hän kävi Suomen teatterikoulun ja toimi sen jälkeen teattereissa eri puolilla Suomea ja oli perustamassa Poriin Vihreää Teatteria. Hän lavasti myös elokuvia, kuten Mikko Niskasen "Elämän vonkamies".


title: Veli Tuomas-Kettunen

text: Hänen merkittävimpiin televisio- ja elokuvarooleihin kuuluu Artturi Rimmisen rooli vuoden 1973 televisiosarjassa "Mustat ja punaiset vuodet".


title: Jukka Mannerkorpi

text: Jukka Mannerkorpi (19. heinäkuuta 1944 Savonlinna – 20. toukokuuta 2012 Luxemburg) oli suomentaja ja gastronomi. Hän suomensi ranskankielistä kirjallisuutta ja kirjoitti ruoka-aiheisia kolumneja Helsingin Sanomiin ja Alkon Etiketti-lehteen.


title: Jukka Mannerkorpi

text: Mannerkorven suomennostuotantoon kuuluu useita merkittäviä ranskankielisiä teoksia, kuten Louis-Ferdinand Célinen "Niin kauas kuin yötä riittää", Jean Anthelme Brillat-Savarinin "Maun fysiologia", useita Claude Simonin teoksia sekä uudisti isänsä Juha Mannerkorven suomennoksen Albert Camus'n "Rutosta". Hän myös kirjoitti itse muutamia ruoka-aiheisia kirjoja.


title: Jukka Mannerkorpi

text: Mannerkorpi työskenteli EU-kääntäjänä. Hän kuoli sydänleikkauksen komplikaatioihin Luxemburgissa.


title: Wilenius

text: Wilenius tai Vilenius voi tarkoittaa seuraavia:


title: Kōkichi Tsuburaya

text: Kōkichi Tsuburaya (, 13. toukokuuta 1940 Sukagawa, Fukushiman prefektuuri – 9. tammikuuta 1968) oli japanilainen kestävyysjuoksija ja maratonin olympiapronssimitalisti. Tsuburaya oli 163 senttimetriä pitkä ja painoi 54 kilogrammaa.


title: Kōkichi Tsuburaya

text: Tsuburaya osallistui vuoden 1964 kesäolympialaisiin, jotka järjestettiin hänen kotimaassaan, Tokiossa. Hän saavutti pronssia maratonilta ja oli 10 000 metrillä kuudes. Pian olympialaisten jälkeen Tsuburaya kärsi noidannuolesta. Tämä esti hänen osallistumisensa vuoden 1968 kesäolympialaisiin. Tammikuussa 1968 Tsuburaya teki itsemurhan viiltämällä kaulavaltimonsa auki partaveitsellä. Hän jätti jälkeensä viestin, jossa luki: "En pysty juoksemaan enää. Antakaa minulle anteeksi."


title: Kōkichi Tsuburaya

text: Tsuburayan ennätys maratonilla oli 2.16.23 ja 10 000 metrillä 28.52,6.


title: Marc Zwiebler

text: Marc Zwiebler (s. 13. maaliskuuta 1984 Bonn, Länsi-Saksa) on saksalainen sulkapalloilija ja Euroopan-mestari. 182 senttimetriä pitkä ja 73 kilogrammaa painava Zwiebler edustaa 1. BC Beuelia. Hän on vasenkätinen.


title: Marc Zwiebler

text: Zwiebler on osallistunut kaksiin kesäolympialaisiin, vuosina 2008 ja 2012. Molemmilla kerroilla hän on sijoittunut kaksinpelissä sijalle yhdeksän. Vuonna 2012 Zwiebler voitti kaksinpelin EM-kultaa kaadettuaan finaalissa Ruotsin Henri Hurskaisen. Hänellä on myös kaksinpelin EM-pronssia vuodelta 2010. Sekajoukkueiden EM-kilpailuista Zwieblerillä on yksi kulta ja yksi hopea ja joukkueiden EM-kilpailuista yksi hopea ja kolme pronssia.


title: Marc Zwiebler

text: Vuonna 2003 Zwiebler voitti nuorten EM-kultaa kaksinpelissä. Maailmanrankingissa hän on ollut parhaimmillaan sijalla kymmenen.


title: Henri Hurskainen

text: Henri Mikael Hurskainen (s. 13. syyskuuta 1986 Emmaboda) on ruotsalainen sulkapalloilija. 185 senttimetriä pitkä ja 77 kilogrammaa painava Hurskainen edustaa Malmö BMK:ta. Hän on vasenkätinen.


title: Henri Hurskainen

text: Hurskainen edusti Ruotsia vuoden 2012 kesäolympialaisissa Lontoossa, jossa hän hävisi molemmat ottelunsa ja sijoittui sijalle 33. Saman vuoden EM-kilpailuista Hurskainen saavutti hopeaa kaksinpelistä hävittyään finaalissa saksalaiselle Marc Zwieblerille. Maailmanrankingissa Hurskainen on ollut parhaimmillaan sijalla 34 marraskuussa 2014.


title: Henri Hurskainen

text: Hurskaisella on suomalaisia sukujuuria. Hän puhuu myös suomen kieltä.


title: 1,2-dikloorieteeni

text: 1,2-dikloorieteeni (CHCl) on kloorattuihin alkeeneihin kuuluva orgaaninen yhdiste. Yhdistettä voidaan käyttää liuottimena ja muiden halogenoitujen yhdisteiden valmistukseen. 1,2-dikloorieteenin isomeeri on vinylideenikloridi eli 1,1-dikloorieteeni.


title: 1,2-dikloorieteeni

text: Huoneenlämpötilassa 1,2-dikloorieteeni on väritöntä nestettä. Yhdisteellä esiintyy cis-trans-isomeriaa ja monista muista alkeeneista poiketen cis-isomeeri on termodynaamisesti trans-isomeeria stabiilimpi. Isomeerit voidaan erottaa toisistaan tislaamalla. 1,2-dikloorieteenin reaktiot ovat tyypillisiä alkeeneille ja trans-isomeeri (CAS 156-60-5) on cis-isomeeria (CAS 156-59-2) reaktiivisempi. Poikkeuksellinen reaktio on epoksidaatiossa muodostuvan epoksidin toisiintuminen klooriasetyylikloridiksi. Yhdiste liukenee hieman veteen ja hydrolysoituu hitaasti veden vaikutuksesta. 1,2-dikloorieteeni muodostaa useita atseotrooppisia seoksia muun muassa veden ja etanolin kanssa. 1,2-on myrkyllistä hengitettynä ja imeytyy ihon läpi elimistöön. Altistumisesta aineelle voi seurata yskää, kurkkukipua, huimausta ja jopa tajuttomuus.


title: 1,2-dikloorieteeni

text: 1,2-dikloorieteeniä voidaan valmistaa klooraamalla etyyniä noin 40 °C:n lämpötilassa, kuumentamalla 1,1,2-trikloorietaania tai klooraamalla eteeniä kuparikloridin ja kaliumkloridin toimiessa katalyyttinä. Yhdisteen valmistus on kuitenkin vähäistä ja lähes kaikki käytetty 1,2-dikloorieteeni muodostuu muiden kloorattujen hiilivetyjen valmistuksen sivutuotteena.


title: 1,2-dikloorieteeni

text: 1,2-dikloorieteeniä voidaan käyttää vahojen, hartsien, lakkojen ja termoplastisten muovien liuottimena. Sitä voidaan käyttää myös liuottimena uutettaessa rasvoja, väriaineita ja hajustekomponentteja. Muita käyttökohteita ovat käyttö kylmäaineena, muiden halogenoitujen hiilivetyjen tai lääkeaineiden valmistus, metallien puhdistus ja lisäaineena polymeerivaahtojen valmistuksessa.


title: Synnytyksenjälkeinen verenvuoto

text: Synnytyksen jälkeinen verenvuoto tarkoittaa useimmiten enemmän kuin 500 tai 1000 millilitran verenvuotoa ensimmäisen 24 tunnin kuluessa synnytyksestä. Diagnoosikriteeristö voi myös edellyttää alhaisen vesimäärän oireita. Alkuvaiheen oireita voivat olla sydämen tiheälyöntisyys, pyörtymisen tunne seisoessa sekä tihentynyt hengitys. Verenvuodon jatkuessa potilasta voi alkaa paleltaa, verenpaine saattaa laskea ja hänestä voi tulla levoton tai hän voi menettää tajuntansa. Synnytyksen jälkeinen verenvuoto voi alkaa jopa kuusi viikkoa synnytyksen jälkeen.


title: Synnytyksenjälkeinen verenvuoto

text: Yleisin syy on kohdun heikko supistuminen synnytyksen jälkeen. Muita mahdollisia syitä ovat istukan osan jääminen kohtuun, kohdun repeämä tai veren hyytymisen puutteet. Tila on yleisempi naisilla, joilla on anemia, aasialainen syntyperä, keskimääräistä kookkaampia tai useampia lapsia, runsaasti ylipainoa tai jotka ovat yli 40-vuotiaita. Myös keisarinleikkaus, synnytyksen käynnistäminen lääkkeillä ja episiotomia lisäävät taipumusta synnytyksenjälkeinen verenvuotoon.


title: Synnytyksenjälkeinen verenvuoto

text: Ehkäisynä toimii tunnettujen riskitekijöiden vähentäminen. Tähän kuuluu mahdollisuuksien mukaan oksitosiini- tai sitä vastaava kohtua supistava lääkitys pian vauvan syntymisen jälkeen. Hoitona voidaan myös käyttää suonensisäistä nesteytystä, verensiirtoa ja ergotamiinia, joka vahvistaa edelleen kohdun supistumista. Kohdun puristaminen käsin voi myös auttaa elleivät muut hoidot tehoa. Myös aorttaa voidaan painaa kohdistamalla painetta vatsaan. Maailman terveyssäätiö on suositellut, että synnytyksenjälkeisen verenvuodon ensiapuna käytettäisiin pukinetta, jota käytetään tavallisesti alhaisesta kokonaisnestemäärästä aiheutuvan shokin ehkäisyyn.


title: Synnytyksenjälkeinen verenvuoto

text: Kehittyvissä maissa noin 1,2%:iin synnytyksistä liittyy synnytyksenjälkeinen verenvuoto ja kun sitä esiintyi, noin 3% naisista kuolee. Koko maailmassa tämä johtaa vuosittain 44 000 - 86 000 kuolemaan ja on raskaudenaikaisten kuolemien pääasiallinen syy. Yhdistyneessä Kuningaskunnassa 100 000 synnytystä kohden kuolee noin 0,4 naista synnytyksenjälkeiseen verenvuotoon, kun vastaava luku on noin 150 Saharan eteläpuoleisessa Afrikassa. Yhdistyneessä Kuningaskunnassa nämä luvut ovat laskeneet merkittävästi ainakin 1800-luvun jälkipuoliskolta alkaen.


title: Synnytyksenjälkeinen verenvuoto

text:
Käytetystä määritelmästä riippuen synnytyksenjälkeisellä verenvuodolla tarkoitetaan enemmän kuin 500 ml tai enemmän kuin 1000 ml verimäärän vuotamista synnytystä seuraavan vuorokauden aikana.
Alkuoireita voivat olla esimerkiksi sydämen tiheälyöntisyys, pyörryttävä tunne seisoessa ja tihentynyt hengitys. Kun verenvuoto jatkuu, potilasta voi alkaa paleltaa, verenpaine voi laskea ja hän voi menettää tajuntansa.


title: Synnytyksenjälkeinen verenvuoto

text: Synnytyksenjälkeisen verenvuodon aiheuttajia ovat kohdun supistumattomuus synnytyksen jälkeen, tapaturman aiheuttama vamma, istukkakudoksen jääminen kohtuun ja veren hyytymishäiriö.


title: Synnytyksenjälkeinen verenvuoto

text: Oksitosiinia käytetään yleisesti heti synnytyksen jälkeen estämään synnytyksenjälkeistä verenvuotoa. Misoprostolia voidaan käyttää alueilla, jossa oksitosiinia ei ole saatavana. Napanuoran nopea ummistus ei vähennä riskiä ja voi aiheuttaa vauvalle anemiaa, eikä sitä tämän vuoksi yleensä suositella. Vuonna 2018 raportoitiin laajasta kliinisesta kokeesta, jolla osoitettiin karbetosiinin sopivuusa synnytyksen jälkeisen verenvuodon hoitoon myös tropiikissa. Erotuksena jääkaappisäilytystä vaativan oksitosiiniin, karbetosiini säilyy 30 asteen lämpötilassa käyttökelpoisena vähintään kolme vuotta, joten se soveltuu paremmin haastaviin oloihin kehitysmaiden pienille terveysasemille tai muualle, jossa ei ole kylmäsäilytystiloja.


title: Synnytyksenjälkeinen verenvuoto

text: Suonensisäisesti annettu oksitosiini on ensisijainen hoito synnytyksenjälkeisen verenvuodon hoidossa. Myös ergotamiinia voidaan käyttää.


title: Synnytyksenjälkeinen verenvuoto

text: Verenhyytymisen edistämiseen käytettyä traneksamiinihappoa voidaan myös käyttää, mutta näyttö ei ole vielä vahva.


title: Synnytyksenjälkeinen verenvuoto

text: Maailman terveysjärjestö suosittelee käytettäväksi "non-pneumatic anti-shock garment" (NASG) -pukinetta eli shokkia ehkäisevää ilmatonta paineasua, kun kyseessä on synnytys sairaalan ulkopuolella. Tarkoituksena on estää synnytykseen liittyvän verenvuodon aiheuttamaa shokkia niin pitkään, että potilas ehditään saada sairaalaan.


title: Synnytyksenjälkeinen verenvuoto

text:
"California Maternity Quality Care Collaborative" on kehittänyt yksityiskohtaisen, asteittain etenevän hoitomenettelyn. Se kuvaa 4 synnytykseen liittyvän ja sitä seuraavan verenvuodon astetta ja sen noudattaminen vähentää äitien kuolleisuutta.
Eräs Cochrane-verkoston julkaisu antaa ymmärtää, että aktiiviset hoitotoimet (kohtua supistavien lääkkeiden käyttö, napanuoran ummistus ja varovainen napanuoran vetäminen) synnytyksen kolmannen vaiheen aikana vähentää vakavaa verenvuotoa ja anemiaa. Julkaisussa kuitenkin todettiin, että aktiiviset hoitotoimet nostivat äidin verenpainetta sekä lisäsivät pahoinvoinnin tunnetta, oksentelua ja kipua. Aktiivitoimia saaneiden ryhmästä useampi nainen palasi kotiuttamisen jälkeen sairaalaan verenvuodon vuoksi, ja heidän lastensa syntymäpaino aleni vastasyntyneiden vähemmän verimäärän vuoksi. Toisessa Cocharane-verkoston julkaisussa tarkasteltiin oksitosilääkityksen ajoitusta osana aktiivisia toimenpiteitä. Siinä todettiin sama hyöty annettiinpa ainetta ennen istukan syntymistä tai sen jälkeen.


title: Synnytyksenjälkeinen verenvuoto

text: Synnytykseen liittyvän verenvuodon määrän mittaamisen keinot vaihtelevat ja tämä hankaloittaa esiintyvyystietojen vertaamista. Systemaattisessa vertailussa havaittiin synnytyksenjälkeisen verenvuodon korkein esiintyvyys Afrikassa (27.5%) ja alhaisin Oseaniassa (7.2%), kun maailmanlaajuisen esiintyvyyden keskiarvo on 10.8%. Sekä Euroopassa että Pohjois Amerikassa luku on noin 13%. Luku on korkeampi monikkoraskauksissa (32.4% verrattuna 10.6%:iin yhden lapsen raskauksissa.) ja ensimmäisen lapsen saaneilla (12.9% verrattuna 10.0%:iin myöhemmissä raskauksissa). Vakavan (>1000 ml) synnytyksenjälkeisen verenvuodon esiintyvyys oli paljon alhaisempi, keskimäärin 2.8%. Luku on jälleen korkein Afrikassa.(5.1%).


title: Hotelli Mesikämmen

text: Hotelli Mesikämmen on Ähtärissä toimiva hotelli, joka on valmistunut vuonna 1976. Hotellirakennuksen ovat suunnittelleet arkkitehtiveljekset Timo ja Tuomo Suomalainen. Mesikämmen sijaitsee lähellä vuonna 1973 avattua Ähtärin eläinpuistoa. Hotellirakennus on saanut vuonna 1978 Diploma and Silver Hexagon of Habitation Space -palkinnon yhdessä espoolaisen taloyhtiö Majakummun kanssa. Hotellissa toimii ravintolan lisäksi myös kylpylä.


title: Hotelli Mesikämmen

text: Hotelli Mesikämmen on säilyttänyt alkuperäisen arkkitehtuurinsa merkittävät piirteet poikkeuksellisen hienosti, ja hotelli kuuluu suomalaisen matkailuarkkitehtuurin erityisiin kohteisiin. Hotelli on sovitettu rinteeseen tavattoman hienostuneesti siten, että hotellin aula on ylimmässä kerroksessa, josta päästään tilallisesti vaikuttavan – lähes sakraalin – ja luolamaisen käytävän kautta hotellikäytäville. Kukin hotellihuoneiden siipi asettuu maastoon sovittuen ja kaikista huoneista on näkymät järvelle. Myös hotellihuoneissa on säilynyt 1970-luvun loppupuolen tunnelmaa, vaikka pintamateriaaleja on luonnollisesti uusittu vuosikymmenten kuluessa. Hotelliin suunnitellaan peruskorjausta.


title: Olivér Halassy

text: Olivér Halassy (ent. "Haltmayer", 31. heinäkuuta 1909 Újpest – 10. syyskuuta 1946 Budapest) oli unkarilainen vesipalloilija ja uimari. Hän edusti vesipallossa Újpesti Torna Egylet -seuraa.


title: Olivér Halassy

text: Halassy saavutti hopeaa vesipallosta vuoden 1928 kesäolympialaisista Amsterdamista. Tuolloin hänen nimensä oli vielä Olivér Haltmayer.Vuoden 1932 kesäolympialaisissa Los Angelesissa hän juhli kultaa jo nimellä Halassy. Toisen olympiakultansa Unkarin kanssa Halassy saavutti vuoden 1936 kesäolympialaisista Berliinistä. EM-kilpailuista Halassy saavutti kolme kultamitalia.


title: Olivér Halassy

text: Uinnissa Halassy oli myös varsin menestynyt. Hän saavutti pitkän radan EM-kultaa 1 500 metriltä vuoden 1931 EM-kilpailuista Pariisista, kaupungista, jossa hän juhli samana vuonna myös vesipallon EM-kultaa.


title: Olivér Halassy

text: Halassyn vasen jalka oli amputoitu hieman polven alapuolelta, sillä hän jäi yhdeksänvuotiaana raitiovaunun alle. Uransa jälkeen Halassy ryhtyi Budapestin kaupungintalon tilintarkastajaksi. Hän kuoli vuonna 1946 37-vuotiaana neuvostoliittolaisen sotilaan ammuttua hänet vahingossa hänen kotinsa lähellä.


title: Llyn Tegid

text: Llyn Tegid () on Walesin suurin luonnonjärvi.Se on noin 5,6 km pitkä, 1.2 km leveä ja paikoin jopa 42 m syvä.


title: Llyn Tegid

text: Bala sijaitsee Gwyneddin kreivikunnassa, Snowdonian kansallispuiston eteläosassa.


title: Teemu Roininen

text: Teemu Tapio Roininen (s. 10. heinäkuuta 1986 Lempäälä) on suomalainen painonnostaja, joka edustaa Lempäälän Kisaa. Roininen kilpailee yli 105-kiloisten sarjassa ja hänen valmentajaan toimii Tapio Kinnunen.


title: Teemu Roininen

text: Roininen osallistui ensimmäisiin MM-kilpailuihinsa vuonna 2009 sijottuen sijalle 17, joka on hänen paras MM-sijoituksensa. Seuraavana vuonna hän oli ensimmäisissä EM-kilpailuissaan yhdestoista, joka on myös hänen paras EM-sijoituksensa. Roinisen ennätys tempauksessa on 153 kilogrammaa, työnnössä 200 kilogrammaa ja yhteistuloksessa 350 kilogrammaa. Hän on osallistunut kuusiin EM-kilpailuihin ja yhtä moniin MM-kilpailuihin.


title: Teemu Roininen

text: Roininen toimi painonnostouransa ohella myös kalliomurskainten valmistajana. Vuonna 2014 hän perusti painonnostajien valmennukseen keskittyvän yrityksen TR-Valmennuksen.


title: Regina Weber

text: Regina Weber-Sané ("o.s. Weber", s. 12. huhtikuuta 1963 Winsen an der Luhe, Länsi-Saksa) on saksalainen uransa jo päättänyt rytminen voimistelija ja olympiamitalisti. 173 senttimetriä pitkä ja 50 kilogrammaa painava Weber edusti urallaan TV Wattenscheidiä.


title: Regina Weber

text: Weber saavutti olympiapronssia moniottelusta rytmisen voimistelun ensimmäisissä olympialaisissa vuoden 1984 kesäolympialaisissa Los Angelesissa. Suurin osa suosikeista puuttui, sillä Neuvostoliitto ja Bulgaria boikotoivat kisoja. Saksan-mestaruuden Weber voitti ennätykselliset 32 kertaa vuosina 1978–1986.


title: Regina Weber

text: Weber on naimisissa entisen jalkapallon Bundesliiga-pelaajan, senegalilaisen Souleyman Sanén kanssa. Heidän poikansa Leroy Sané pelaa Saksan jalkapallomaajoukkueessa ja Englannin valioliigan Manchester Cityssä.


title: Monika Lindeman

text: Monika Lindeman (ent. Kyrölä, s. 19. syyskuuta 1985 Espoo) on suomalainen näyttelijä. Lindeman on tullut tutuksi etenkin roolistaan draamasarjassa "Salatut elämät", jossa hän esittää rikostutkija Linda Eerikäistä.


title: Monika Lindeman

text: Lindeman on koulutukseltaan teatteritaiteen maisteri ja teatteri-ilmaisunohjaaja. Hän on opiskellut näyttelijätyönoppia myös vaasalaisessa ruotsinkielisessä ammattikorkeakoulussa.


title: Monika Lindeman

text: Lindeman on näytellyt muun muassa eri teatteriryhmissä Britanniassa sekä Suomessa ylioppilasteatteri Rampissa sekä Wasa Teaterissa. Hän on ollut myös juontajana Radio Vaasassa.


title: Monika Lindeman

text: Lindeman avioitui heinäkuussa 2016 brittiläisen Darren McStayn kanssa Nuuksiossa. Avioliiton myötä hän piti nykyisen sukunimensä. Pari sai marraskuussa 2017 esikoislapsensa.


title: Luettelo voimistelun olympiamitalisteista

text: Voimistelu on ollut olympialaisten lajivalikoimassa vuodesta 1896. Menestynein maa olympialaisten voimistelussa on Neuvostoliitto.


title: Suometar (sanomalehti)

text: Suometar oli nuorten suomenmielisten opiskelijoiden perustama Helsingissä vuosina 1847–1866 ilmestynyt sanomalehti. August Ahlqvist, Paavo Tikkanen, D. E. D. Europaeus ja Antero Warelius halusivat toimittaa sitä aluksi sivistyneistölle suunnattuna aatteellisena suomalaisuuslehtenä. Vuoden 1851 jälkeen se suuntautui myös kansanlehdeksi, joka ”maaseutukirjeillään” uutisoi muun Suomen tapahtumista.


title: Suometar (sanomalehti)

text: Pääaiheita lehden kirjoittelussa olivat Suomen kieltä ja kirjallisuutta käsittelevien artikkeleiden ohella matkakuvaukset sekä tiedot suomalaisten muinaishistoriasta. Savon murteeseen pohjautuvan kirjakielen kehittelyn lehti torjui gottlundilaisena harhaoppina. Vuonna 1847 "Suometar" julkaisi myös lisälehteä, johon oli käännetty ranskalaisen kirjailijan Honore de Balzacin kaunokirjallisia tekstejä jatkokertomuksena. Liitteenä jaettiin lisäksi "Lasten Suometarta" (1856-57), jota voi pitää ensimmäisenä suomenkielisenä lasten ja nuorten lehtenä.


title: Suometar (sanomalehti)

text: Vuonna 1854, jolloin itämaisen sodan tapahtumat koskettivat myös Suomea, lehti sai sensuuriviranomaisilta luvan julkaista sotauutisia. Tämän seurauksena lehden levikki kasvoi ja se alkoi ilmestyä väliaikaisesti kuutena päivänä viikossa. 1860-luvulla levikki laski, kun Yrjö Koskisen johtamat ”jungfennomaanit” sanoutuivat irti lehden varovaisesta suomalaisuuslinjasta ja perustivat sille kilpailijan "Helsingin uutiset" (1862-63). Vaikka fennomaaniryhmien välirikkoa soviteltiin ja Koskinen sittemmin palasi myös "Suometarta" avustamaan, sovinto oli lyhytaikainen. Vuonna 1866 lehti jouduttiin lakkauttamaan tilaajien vähyyden ja kasvaneiden velkojen vuoksi. Muutamaa vuotta myöhemmin pääkaupunkiin perustettiin Yrjö Koskisen aloitteesta uusi suomenmielinen sanomalehti "Uusi Suometar".


title: Todistettavasti syyllinen (7. tuotantokausi)

text: Televisiosarjan Todistettavasti syyllinen seitsemäs tuotantokausi näytettiin Yhdysvalloissa CBS-kanavalla 27. syyskuuta 2009 – 2. toukokuuta 2010. Suomessa kausi esitettiin MTV3-kanavalla 11. toukokuuta 2010 alkaen. Seitsemäs kausi kattaa 22 jaksoa. Se jäi myös suositun rikossarjan viimeiseksi, kun laskeneet katsojaluvut eivät enää riittäneet sarjan jatkamiseen.


text: Kauden jaksot 13 ja 14 näytettiin Suomessa väärässä järjestyksessä.


title: Leathermouth

text: Leathermouth oli newjerseyläinen hardcore-yhtye. Sitä johti Frank Iero, joka on toiminut mm. My Chemical Romance:n taustalaulajana ja rytmikitaristina.


title: Leathermouth

text: Muutama My Chemical Romance:n rytmikitaristi Frank Ieron ystävistä kokosivat Leathermouthin vuonna 2007. Iero kuuli muutaman demoraidan bändiltä ja halusi solmia levytyssopimuksen omaan levy-yhtiöönsä, Skeleton Crew:iin. Vasta kun bändin silloinen päävokalisti ei onnistunut kappaleiden sanoittamisessa, Ierosta tuli jäsen. Yhtye on hänen tapansa kanavoida turhautuneisuuttaan; hän on virallisesti kertonut bändin olevan hänen tapansa tulla toimeen levottomuuden ja masennuksen kanssa, jota hän on tuntenut elämänsä aikana, ja osa sanoituksista onkin kirjoitettu ennen bändin muodostumista. Leathermouth oli ensimmäinen projekti, jossa Iero toimi sanoittajana tai päävokalistina sitten Pencey Prepin (joka hajosi ennen My Chemical Romancen perustamista). Leathermouth soitti ensimmäiset keikkansa kesällä 2008.


title: Leathermouth

text:
Viimeisin kokoonpano
Entiset jäsenet


title: Leathermouth

text: Frank Iero


title: Kansallinen voitto

text: Kansallinen voitto ("Den Nationnale Winsten") on suomalaisen Anders Chydeniuksen alkuaan ruotsinkielinen kirjoitus, joka ilmestyi heinäkuussa 1765. Teoksessa Chydenius kritisoi merkantilistista politiikkaa ja puolustaa elinkeinovapautta. Chydenius esitti "Kansallisessa voitossa" taloudellisen liberalismin perusajatuksen hyvin samansuuntaisesti kuin skotlantilainen filosofi Adam Smith 11 vuotta myöhemmin vuonna 1776 teoksessaan "Kansojen varallisuus".


title: Kansallinen voitto

text: Teoksen koko nimi on "Den nationnale winsten: wördsamast öfwerlemnad til riksens högloflige ständer, af en deras ledamot" (”Kansallinen voitto jonka kunnioittavimmin on jättänyt valtakunnan korkea-arvoisille säädyille niiden eräs jäsen”). Chydenius lähti pappissäädyn edustajana vuosien 1765–1766 säätyvaltiopäiville Tukholmaan päätavoitteenaan ulkomaankaupan mahdollistavien tapulioikeuksien myöntäminen Pohjanmaan satamakaupungeille. Pian valtiopäivien alettua Chydenius julkaisi joukon poliittisia lentokirjasia, joissa hän arvosteli Ruotsin talousjärjestelmän epäkohtia. Nämä kirjoitukset synnyttivät laajan ja kiivaan keskustelun, minkä vuoksi Chydenius halusi esittää kokonaisnäkemyksensä taloudellisen toiminnan perusteista. Näin syntyi "Kansallinen voitto". Teos painettiin Lars Salviuksen kirjapainossa Tukholmassa. Valtiopäivät myönsivät Chydeniuksen toivomat tapulioikeudet Kokkolalle, Vaasalle, Porille ja Oululle.


title: Kansallinen voitto

text: Chydenius kuvailee "Kansallisessa voitossa" vapaan markkinatalouden tuottamaa hyötyä luontoaiheisella vertauksella, jonka mukaan ”virran keskeytyksetön juoksu” ja ”jokaisen vesipisaran liike” tuottaisi kokonaisuutta hyödyttävän tasapainon samalla tavoin kuin vesimassat tasoittuvat meressä. Chydeniuksen merivertauksen katsotaan vastaavan ajatussisällöltään Smithin kuuluisaa ”näkymätön käsi” -metaforaa.


title: Kansallinen voitto

text: "Kansallinen voitto" ilmestyi suomeksi ensi kerran vuonna 1929 WSOY:n julkaisemissa Chydeniuksen valituissa kirjoituksissa Verner Malisen suomennoksena. Samana vuonna ilmestyi myös alkukielinen näköispainos Ruotsissa. Suomessa näköispainoksen on julkaissut Alea-kirjat Katariina Kareen toimittamana vuonna 1986. Englanniksi teoksen ovat kääntäneet Georg Schauman ja Ernst Benn vuonna 1931 nimellä "The National Gain" sekä Peter C. Hogg vuonna 2012.


title: BMW 5-sarja (E39)

text: BMW E39 on BMW 5-sarjan neljännen sukupolven malli, jota valmistettiin vuosina 1995–2004. Se korvasi edeltäneen E34-mallin ja seuraajaksi tuli E60.


title: BMW 5-sarja (E39)

text: BMW 5-sarjan neljäs sukupolvi esiteltiin neliovisena sedan-mallina syksyllä 1995. Etenkin keulan alueella muodot olivat pyöristyneet jonkin verran edellismalliin verrattuna. Akseliväli piteni selvästi, mutta takaistuintilat olivat edelleen auton kokoon nähden ahtaat. Myös 460-litrainen tavaratila oli varsin pieni. Pyöräntuetaosat, jarrusatulat, akselien kannattimet ja vetoakselit oli valmistettu kevytmetallista.


title: BMW 5-sarja (E39)

text: Kolariturvallisuus 5-sarjassa oli erinomainen. Se sai vuoden 1998 Euro NCAP -kolaritestistä tulokseksi neljä tähteä.


title: BMW 5-sarja (E39)

text: Ensimmäisinä malliversioina saapuivat 523i ja 528i. Ensimmäisen vuoden aikana seurasivat myös 520i, 525tds, 535i ja 540i. Moottoreita oli kehitetty aikaisemmasta, vain diesel oli joiltain osin vanhanaikainen. Kaikissa bensiinimoottoreissa sylinteriryhmät olivat kevytmetallisia. Eniten uudistettu oli 523i:n 2,5-litrainen (170 hv), jossa oli suorasytytys ja muuttuva imuventtiilien ajoitus.


title: BMW 5-sarja (E39)

text: Vakiovarustukseen sisältyi kaksi turvatyynyä, ABS-jarrut, vetoluistonesto, kauko-ohjattava keskuslukitus, lämmitettävät etuistumet, radio/kasettisoitin, sähköikkunat edessä ja lämmitettävät sähköpeilit. Suomessa osa 520i:n varusteista oli sisällytetty Comfort-pakettiin, joka oli käytännössä kaikissa autoissa. Vuosimallin 1997 autoihin tuli sivuturvatyynyt ja vuoden 1998 malleihin lisäksi ajotietokone ja pääturvatyynyt eteen. Lisävarusteet olivat erittäin kalliita. Automaatti-ilmastointi maksoi esimerkiksi 26 400 ja nahkaverhoilu 25 000 markkaa.


title: BMW 5-sarja (E39)

text: Keväällä 1997 esiteltiin farmarimalli Touring. Tyyliltään se oli niin sanottu ”elämäntapafarmari”, jonka suunnitelussa ei ollut panostettu ensisijaisesti tavarankuljetuskapasiteettiin. Sedaniin verrattuna taka-akselisto oli tilaa säästävää mallia. 528i-mallista lähtien takana oli automaattinen tasonsäätö, joka perustui ilmajousiin. Takaluukun lasi oli avattavissa erikseen pienten esineiden lastamista varten.


title: BMW 5-sarja (E39)

text: Syksyllä 1998 uutuutena oli 530d, jonka moottorissa oli tehoa 184 hevosvoimaa. Vuotta myöhemmin tulivat myös uudet 520d ja 525d.


title: BMW 5-sarja (E39)

text: 5-sarja koki kasvojenkohotuksen loppuvuodesta 2000. Eräs näkyvimpiä muutoksia oli uudet ajovalot, joissa oli kirkkaat lasit ja ajovalojen ulkokehille renkaiksi muotoillut seisontavalot ("angel eyes", suom. ’enkelin silmät’). Vilkut ja sumuvalot olivat aikaisemmasta poiketen pyöreät. Etusäleikön kromireunus muuttui entistä levemmäksi. Kylkilistoista tuli korinväriset, takavaloissa oli hieman uudenlaista muotoa ja ne toimivat diodeilla. Sisustukseen ei tullut paljon muutoksia, lähinnä radion ja navigointilaitteen asettelu oli uusittu. Värivalikoima uusiutui kokonaan ja verhoilumateriaaleissa oli myös uudistuksia.


title: BMW 5-sarja (E39)

text:
Moottoriosastolla 520i:n moottorin iskutilavuus kasvoi 2,2 litraan (170 hv). 523i:n korvasi 525i (192 hv) ja 528i:n 530i (231 hv). Moottorielektroniikka oli uutta sukupolvea. 530d:n teho nousi 193 hevosvoimaan.
BMW toi vuonna 2002 5-sarjan 30-vuotisjuhlan kunniaksi markkinoille erikoismallit Exclusive, Lifestyle ja Sport. Yhteistä jokaiselle oli muun muassa valkoiset vilkut, erikoisvanteet, automaatti-ilmastointi, Xenon-ajovalot, tuulilasinpyyhkijöiden sadetunnistin ja CD-vaihtaja. Lifestylessä oli osittainen nahkaverhoilu, Exclusivessa puolestaan täysnahka- ja Sportissa alcantaraverhous.


title: BMW 5-sarja (E39)

text: Syksyllä 1998 esiteltiin 5-sarjan urheilumalli M5, jossa oli moottorina 4,9-litrainen V8 kuusiportaisella vaihteistolla. Siinä oli tehoa 400 hevosvoimaa, ja teho oli palannut takaisin 1980-luvun mallien tasolle edeltäjän taantumisen jälkeen. Vakiovarustukseen sisältyi 18 tuuman kevytmetallivanteet, ESP ja nahkaverhoillut urheiluistuimet.


title: Kalle Kehveli

text: Kalle Kehveli (, alkujaan "Take Barney Google, F'rinstance", myöhemmin "Barney Google and Snuffy Smith") on Billy DeBeckin vuonna 1919 luoma, myöhemmin Fred Lasswellin ja nykyään John Rosen piirtämä yhdysvaltalainen strippisarjakuva, joka kuuluu King Features Syndicaten yhtiöön.


title: Kalle Kehveli

text: Sarjan päähenkilönä oleva Kalle Kehveli () asuu vaimonsa Loviisan ja poikansa Tatun kanssa maatilalla jossakin Appalakeilla ja heillä on koira Luoti. Kalle Kehvelin paras kaveri on hänen naapurinsa Luukas, jolla on vaimo nimeltä Elviira. Loviisa ja Elviira vaihtavat usein kuulumisia erityisellä juoruaidalla.


title: Kalle Kehveli

text: 1960-luvun alussa tehtiin sarjakuvan pohjalta lyhytanimaatioita, jotka on ohjannut Seymour Kneitel. Niitä julkaistiin Suomessa 3 × 60 minuutin VHS-kokoelmana nimeltä "Kalle Kehveli", mutta ne eivät "Video-oppaan" mukaan yllä sarjakuvien tasolle.


title: Uudenmaan sotilasalue

text: Uudenmaan sotilasalue on 1. tammikuuta 2015 alkaen sisältänyt aikaisemman Uudenmaan sotilasalueen, Itä-Uudenmaan sotilasalueen sekä Keski-Uudenmaan sotilasalueen. Kaikki kolme sotilasaluetta kuuluivat 31. joulukuuta 2014 puolustusvoimauudistuksessa lakkautettuun Etelä-Suomen sotilaslääniin. Nykyinen Uudenmaan sotilasalue kuuluu Kaartin Jääkärirykmentille.


title: Uudenmaan sotilasalue

text: Paikallisjoukkoinaan Uudenmaan sotilasalueella on aikaisemman Uudenmaan sotilasalueen Helsingin maakuntakomppania, aikaisemman Itä-Uudenmaan sotilasalueen Itä-Uudenmaan maakuntakomppania, aikaisemman Keski-Uudenmaan sotilasalueen Keski-Uudenmaan maakuntakomppania, Raaseporin (Uudenmaan) maakuntakomppania sekä Hiidenveden maakuntakomppania.


title: Uudenmaan sotilasalue

text: Vapaaehtoisesta maanpuolustuksesta annetun lain (556/2007) tultua vuoden 2008 alussa voimaan Puolustusvoimat on alkanut hyödyntää maakuntajoukkoja virka-aputehtävissä. Ensimmäisenä virka-aputehtävän sai Hiidenveden komppania, joka jakeli vettä 3.–7. tammikuuta Nokian vesiepidemiasta kärsineille nokialaisille. Tehtävään osallistui 42 reserviläistä komppanian varapäällikön, yliluutnantti Jouni Laineen johdolla. Komppanialle valitun palvelusajanjakson sisältämän viikonlopun aikana puolustusvoimat oli kotiuttanut edellisen saapumiserän miehistöstä valtaosan, mutta uusi saapumiserä ei ole vielä astunut palvelukseen. Myöhemmin Nokialla palvelivat myös ainakin Pirkanmaan, Varsinais-Suomen, Keski-Suomen ja Etelä-Pohjanmaan maakuntakomppaniat, kukin viikon ajan. Yhteensä Nokialla palveli virka-aputehtävissä useita satoja reserviläisiä.


title: Vilmos Galló

text: Vilmos Galló (s. 31. heinäkuuta 1996) on unkarilainen jääkiekkoilija, joka pelaa SHL-joukkue Linköpings HC:ssä. Hän on pelipaikaltaan vasen laitahyökkääjä.


title: Vilmos Galló

text: Galló muutti kotimaastaan Ruotsiin ja siirtyi Fleminsbergs IK:n junioreihin jo 13-vuotiaana. Hän jakoi kaudella 2010–2011 seuran J18-junioreiden sisäisen pistepörssin voiton Rasmus Vellosen kanssa tehoilla 10+12=22. Kaudella 2011–2012 Galló voitti Flemingsbergin sisäisen tehotilaston lukemalla +18. Kaudella 2012–2013 hän sijoittui tehoilla 23+36=59 koko J18 Elitin pistepörssissä toiseksi edellään vain Clemensnäs HC:n Anton Mella. Galló voitti myös joukkueensa sisäisen tehotilaston lukemalla +21, kuten myös J20-junioreissa lukemalla +9.


title: Vilmos Galló

text: Kaudeksi 2013–2014 Galló siirtyi Linköpings HC:n J20-junioreihin. Noin puolet kaudestaan hän pelasi kuitenkin seuran J18-junioreissa, joissa Galló voitti kauden päätteeksi J18 Allsvenskanin hopeaa. Kauden 2014–2015 päätteeksi hän voitti J20 SuperElitin pronssia.


title: Vilmos Galló

text: Kaudella 2015–2016 Galló nousi Linköpingin SHL-joukkueeseen. Hän debytoi miesten pääsarjatasolla 23. elokuuta 2015 Mestarien liigan avauskierroksella sveitsiläistä SC Berniä vastaan. SHL-debyyttinsä Galló teki 19. syyskuuta 2015 Rögle BK:ta vastaan. Hänen ensimmäinen SHL-maalinsa syntyi 27. lokakuuta 2015 Luleå HF:n Joel Lassinantin taakse. Gallón osuma jäi Linköpingin 3-2-voittoon päättyneen ottelun ratkaisumaaliksi. Kaikkiaan hänen tulokaskautensa toi 41 runkosarja-, neljässä playoff- ja neljässä CHL-ottelussa tehot 5+4=9.


title: Vilmos Galló

text: Galló edusti Unkaria MM-kilpailuissa vuonna 2016 sekä Pyeonchangin olympiakisojen 2018 karsinnoissa, jolloin hän jakoi kahdella osumallaan joukkueensa sisäisen maalipörssin voiton kolmen muun pelaajan kanssa.


title: Vilmos Galló

text: Galló pelasi myös alle 20-vuotiaiden IB-divisioonan MM-kilpailuissa vuonna 2015, jolloin hän toimi Unkarin varakapteenina. Galló pelasi myös IIA-divisioonan MM-kilpailuissa vuosina 2014 ja 2016, joista molemmat turnaukset päättyivät kultaan. Galló voitti tehoilla 7+4=11 ensimmäisen turnauksen maalipörssin ja jakoi Unkarin sisäisen pistepörssin voiton Áron Könczein kanssa. Hän voitti myös turnauksen tehotilaston lukemalla +10 ja valittiin joukkueensa parhaaksi pelaajaksi. Vuoden 2016 turnauksessa Galló jakoi pistepörssin voiton Viron Vadim Vasjonkinin kanssa tehoilla 6+7=13 ja voitti tehotilaston lukemalla +14. Hänet valittiin turnauksen parhaaksi hyökkääjäksi.


title: Vilmos Galló

text: Galló pelasi myös alle 18-vuotiaiden IB-divisioonan MM-kilpailuissa vuonna 2014, jolloin hän voitti kultaa ja jakoi koko turnauksen pistepörssin voiton joukkuetoverinsa Zsombor Kissin kanssa tehoilla 6+5=11.


title: Johannes Lauristin

text: Johannes Lauristin (29. lokakuuta 1899 Tallinna – 28. elokuuta 1941 Tallinna) oli Viron kommunistisen puolueen ensimmäinen sihteeri ja Neuvosto-Viron kansankomissarien neuvoston esimies eli pääministeri vuosina 1940–1941.


title: Johannes Lauristin

text: Johannes Lauristin työskenteli nuoruudessaan vuosina 1915–1916 Tallinnassa Voltan tehtaalla ja sen jälkeen 1916–1919 Dvigatelin tehtaalla. Vuonna 1917 hän liittyi Viron kommunistisen puolueeseen. Vuosina 1919–1922 hän oli Viron tasavallan asevelvollisena ja osallistui vapaussotaan.


title: Johannes Lauristin

text: Lauristin oli maanalaisen Viron kommunistisen puolueen aktiivi toimija vuosina 1922–1923; hän oli samanaikaisesti töissä Tallinnan satamassa ja toimitti laittoman kommunistisen puolueen lehteä nimeltä "Tallinna Tööline" (). Sen jälkeen hän toimitti toista maanalaista kommunistilehteä "Noor Tööline" () vuosina 1922–1933. Hänet valittiin vuonna 1923 Viron riigikoguun eli parlamenttiin. Hän oli 1920-luvun alkupuoliskolla useita kertoja pidätettynä, ja hänet tuomittiin niin sanotussa 149 prosessissa vuosina 1923–1932 tuomittuna seitsemän vuoden vankeuteen ja uudelleen niin sanotussa 34 prosessissa, jossa hänet tuomittiin 1932–1938 kuudeksi vuodeksi vankeuteen. Osana yleistä armahdusta Lauristin vapautui 1938 muiden ajan tunnettujen virolaisten kommunistien kanssa eli Hendrik Allikin, Peeter Petreen (Pedrae), Hermann Arbonin, Paul Keerdon ja Oskar Sepregan kanssa.


title: Johannes Lauristin

text: Neuvostoliiton miehitettyä Viron tasavallan Viron kommunistinen puolue nousi maan alta 4. heinäkuuta 1940 kärjessään Karl Säre ja Johannes Lauristin. Kommunistien vallanottoon kuului liittyminen Neuvostoliittoon, jota varten muodostettu riikivolikogun valtuuskunta kävi 23. heinäkuuta anomassa liittymistä Neuvostoliittoon. Liittymispyynnön Neuvostoliiton korkeimmassa neuvostossa esitti puolueen keskuskomitean ensimmäinen sihteeri Lauristin. Näin syntyneen Neuvosto-Viron toimeenpanovaltaa hoitavaksi paikalliseksi elimeksi luotiin Kansankomissaarien neuvosto eli hallitus, jonka esimieheksi eli pääministeriksi Lauristin valittiin. Neuvostoliittoon liitetyssä Virossa vuoden mittaisella neuvostokaudella 1940–1941 valtaa käyttivät ennen kaikkea Karl Säre, Kansankomissaarien neuvoston puheenjohtaja Lauristin ja paikallisen turvallisuuselimen vastaava Boris Kumm. Vuosina 1998–2006 tehdyn presidentti Lennart Meren asettaman totuuskomission puheenjohtajanaan Max Jakobson tekemät johtopäätökset ajasta todistavat Johannes Lauristinin olleen yksi keskeisimmistä syyllisistä vuosina 1940–1941 Virossa tehtyihin rikoksiin ihmisyyttä vastaan.


title: Johannes Lauristin

text: Neuvostovalta osoittautui tässä vaiheessa väliaikaiseksi, sillä Saksa aloitti kesäkuussa 1941 hyökkäyksen Neuvostoliittoon. Johannes Lauristin esiintyi Viron radiossa viimeisen kerran 22. elokuuta. Neuvostoliitto alkoi evakuoida Tallinnaa laivoilla 27. elokuuta maayhteyden jo katkettua muuhun Neuvostoliittoon. Lauristin menetti tässä yhteydessä henkensä. Hänen kuolemansa on jäänyt epäselväksi. Virallisten tietojen mukaan hän kuoli hävittäjä "Volodarskin" upottua Jumindan niemen miinakentässä matkalla Leningradiin. Jotkut ovat väittäneet, että omat kommunistit surmasivat hänet, koska hän ei olisi ollut yhtä mieltä Stalinin antamista perääntymiseen liittyvistä hävitysmääräyksistä.


title: Johannes Lauristin

text: Johannes Lauristinilla oli kirjallisia kykyjä. Hän kirjoitti vuonna 1929 kirjailijanimellä Johan Madarik teoksen "Riigikukutajad". Hänelle myönnettiin postuumisti sodan jälkeen 1946 Leninin kunniamerkki. Samalla tavalla postuumisti julkaistiin hänen nimissään vuonna 1946 teos "Esimene Nõukogude aasta Eestis". Lauristinin kunniaksi nimettiin Neuvosto-Virossa 1950-luvulla katuja: Tallinnassa nykyinen Roosikrantsi, Tarttossa nykyinen Karl August Hermanni tänav ja Rakveressä nykyinen Võidu tänav. Tallinnan konetehdas nimettiin myös hänen kunniakseen. Lauristinin kunniaksi nimettiin vuonna 1973 Puolassa tehty neuvostoliittolainen rahtilaiva.


title: Johannes Lauristin

text: Johannes Lauristin oli naimisissa Olga Lauristinin kanssa, josta tuli vuoden 1944 jälkeisen Neuvosto-Viron keskeisiä poliitikkoja. Heidän tyttärensä Marju Lauristin oli keskeisiä hahmoja luotaessa uutta itsenäisyyttä 1980-luvun lopulla.


title: Keski-Euroopan aika

text: Keski-Euroopan aika (), UTC+1 on aikavyöhyke, johon maantieteellisesti sisältyvät alueet itäisten pituuspiirien 22 astetta 30 minuuttia ja 37 astetta 30 minuuttia välillä.


title: Keski-Euroopan aika

text: Jotkut valtiot käyttävät yhteyksiensä vuoksi toista aikavyöhykettä kuin mihin ne maantieteellisesti auringon kierron ja pituuspiirien perusteella kuuluvat. Merkittäviä siirtymiä ovat:


title: Keski-Euroopan aika

text: Kesäisin on käytössä "Keski-Euroopan kesäaika" CEST eli Keski-Euroopan aika lisättynä yhdellä tunnilla, UTC+2.


title: Xihu Longjing

text: Xihu Longjing (, ’Länsijärven Lohikäärmekaivo’) on Kiinan tunnetuin vihreä tee. Se nimettiin jo Song-dynastian aikaan nykyisin Zhejiangin maakunnan Hangzhoun prefektuuritason kaupungissa sijaitsevan Xihun kaupunkipiirin Longjingin kylän mukaan.


title: Xihu Longjing

text: Perinteisen kertomuksen mukaan Longjingin kylän reunalla sijaitseva kaivo oli säyseän lohikäärmeen asuinpaikka. ’Lohikäärmeen kaivo’ (Longjing) on ollut esimerkiksi teenystävänä tunnetun keisari Qianlongin mielitee. Keisari valitsi kylästä 18 teepensasta, joista hänelle tee valmistettaisiin. Nämä teepensaat löytyvät yhä kylästä ja ovat matkailijoiden nähtävillä. Huhtikuussa 2015 Xihu Longjing arvioitiin Kiinan toiseksi arvokkaimmaksi teebrändiksi. Sen arvoksi saatiin 5,82 miljardia yuania eli noin 890 miljoonaa euroa.


title: Xihu Longjing

text: Kiinan hallinto laati vuonna 1949 Longjing-teelle standardin, jonka mukaan Xihun Longjing -teelle oli kolme eri tuotantoaluetta: Shi Feng (狮峰, ’Leijonanhuippu’, alkuperäisin ja laadultaan paras tee, Longjingin kylässä), Mei Jia Wu (梅家坞) ja Weng Jia Shan (翁家山). Nyttemmin myös Long Wu (龙坞) on listattu tunnettuna tuotantoalueena. Vuonna 2002 Longjing-tee suojattiin tuotemerkillä ensimmäisenä kiinalaisena teenä.


title: Xihu Longjing

text: Haudutus 1–2 minuuttia 80 °C vedessä. Teelehdistä saa neljä haudutusta. Teelle voi käyttää myös gaiwan-haudutusta.


title: Watch the Throne

text: Watch The Throne on rap-artisti Kanye Westin ja rap-artisti Jay Z:n 8. elokuuta 2011 julkaistu yhteisalbumi.


title: Watch the Throne

text: Albumi debytoi Billboard 200 -listan ensimmäisenä ja oli myyntimenestys sekä Yhdysvalloissa, missä se myi platinaa, että maailmanlaajuisesti. "Watch the Throne" saavutti albumilistojen kärkisijat myös Kanadassa, Norjassa ja Sveistissä. Suomessa "Watch the Throne"n deluxe-versio sijoittui albumilistalla parhaimmillaan 23:nneksi viikolla 32/2011 ja tavallinen versio 48:nneksi viikolla 35/2011..


title: Watch the Throne

text: Albumilta julkaistiin deluxe-version kappaleet mukaan luettuina seitsemän singleä, muun muassa Otis, No Church in the Wild ja Niggas in Paris.


title: Niggas in Paris

text: Niggas in Paris (sensuroituna radioversionimenä in Paris tai Paris, albumilla muodossa Ni**as in Paris) on yhdysvaltalaisten rap-artistien Jay-Z:n ja Kanye Westin "Watch the Throne" -yhteisalbumilta vuonna 2011 julkaistu single.


title: Niggas in Paris

text: Single oli myyntimenestys useissa maissa. Yhdysvalloissa se on myynyt viisinkertaisesti platinaa. Single ylsi myös Billboard Hot 100 -listan kärkipaikalle. "Niggas in Paris" voitti helmikuussa 2013 järjestetyssä Grammy-gaalassa Best Rap Performance- ja Best Rap Song -kategorioiden Grammy-palkinnot.


title: Celebrate!

text: Celebrate! on Kool & the Gang -yhtyeen vuonna 1980 julkaistu studioalbumi, joka nousi Yhdysvaltain Billboard 200 -listan kymmenenneksi sekä R&B-listan toiseksi. Albumilla on yhtyeen kuuluisa kappale ”Celebration”.


title: Marja Hintikka Live

text: Marja Hintikka Live on 12. lokakuuta 2015 Yle TV2:lla alkanut suorana lähetettävä keskusteluohjelma, jonka on markkinoitu olevan suunnattu ”ruuhkavuosia eläville vanhemmille”. Ohjelmaa juontaa Marja Hintikka ja sen vakiovieraat ovat toimittajat Jenny Lehtinen ja Heikki Soini. Maanantaisin esitettävän televisiojakson lisäksi kolmikko juontaa tiistaisin Yle Puheella lähetettävää saman nimistä ohjelmaa.


title: Marja Hintikka Live

text: Ohjelman ensimmäinen tuotantokausi alkoi 12. lokakuuta 2015 ja päättyi 14. joulukuuta 2015. Toinen tuotantokausi esitettiin 18. tammikuuta – 21. maaliskuuta 2016. Yle ilmoitti toisen tuotantokauden viimeisen jakson jälkeen, että ohjelma saa jatkoa syksyllä 2016. Ohjelman kolmas ja toistaiseksi viimeinen tuotantokausi esitettiin 17. lokakuuta – 19. joulukuuta 2016. Tammikuussa 2017 ohjelma palkittiin vuoden 2016 parhaan keskusteluohjelman Kultaisella Venlalla.


title: Marja Hintikka Live

text: Jo ennen ohjelman alkua se nousi näkyvästi esille suomalaismedioissa. Uutisissa oli aiheena yhtenä ohjelman osiona oleva "seksikoulu", jossa suomalainen pariskunta antaa vinkkejä seksielämän piristämiseksi. Ohjelmassa ei kuitenkaan tulla esittämään varsinaista yhdyntää, vaan kuvattu materiaali on animoitu sekä sensuroitu. Hintikka on kertonut Ylen ohjelmapalautteeseen tulleen runsaasti palautetta ohjelmaosiosta ja osassa ohjelmaa vaadittiin lopetettavaksi jo ennen sen alkua.


title: Marja Hintikka Live

text: "Nyt v***u syöt!" -jaksossa showpainijat StarBuck ja Stark Adder pakkosyöttivät Marja Hintikkaa ja Jenny Lehtistä. Tapahtuma herätti keskustelua myös sosiaalisessa mediassa. "Tukkapölly takaisin?" -jaksossa StarBuck ja Stark Adder demonstroivat viisi erilaista ruumiillisen kurituksen muotoa, jota osa vanhemmista pitää Lastensuojelun Keskusliiton tutkimusten mukaan hyväksyttävänä. Lähetyksessä Hintikkaa ja Lehtistä muun muassa tukistettiin ja lyötiin poskelle. "Nainen, pala lihaa" -jaksossa toinen vakiokasvoista Heikki Soini ”synnytti”, sillä hänelle tuotettiin kahden tunnin synnytyskivut laitteella, joka on kehitetty synnytyskipujen simuloimiseen. Aiemmin hän oli jo kantanut viikon ajan vauvavatsaa.


title: Suojajoukko

text: Suojajoukko oli Suomen puolustusvoimien osa vuodesta 1934 alkaen. Vuoden 1934 puolustusvoimien uudistuksessa puolustusvoimat jaettiin kahteen organisaatioon: Liikekannallepano-organisaatio ja sen yhdeksän sotilaslääniä huolehtivat sodan ajan joukkojen perustamisesta. Koulutus- ja suojajoukko-organisaatio taasen keskittyi koulutukseen ja nopeasti aloitettavaan puolustukseen.


title: Basil al-Assad

text: Basil al-Assad (arab: باسل الأسد, "Bāsil al Assad"; 23. maaliskuuta 1962 – 21. tammikuuta 1994) oli Syyrian presidentin Hafez al-Assadin vanhin poika ja nykyisen presidentin Bashar al-Assadin isoveli. Häntä pidettiin yleensä isänsä seuraajaehdokkaana, mutta tämä suunnitelma ei koskaan toteutunut Basselin kuoltua auto-onnettomuudessa.


title: Basil al-Assad

text: Basil al-Assad oli syntynyt 23. maaliskuuta1962. Hän oli koulutukseltaan insinööri ja sotatieteiden tohtori.


title: Basil al-Assad

text: Vuonna 1988 haastattelussaan brittiläisen toimittajan Patrick Seale kanssa Basin al-Assad kuvailii lapsuutensa isäsuhdettaan näin: "Näimme isäämme harvoin kotona ja saattoi mennä hyvinkin kolme päivää ilman, että tuli vaihdettua sanaakaan hänen kanssaan. Me emme koskaan syöneet aamiaista yhdessä enkä muista, että olisimme edes koskaan lounastaneet yhdessä, tai no ehkä kerran tai pari valtiollisissa merkeissä. Perheenä tapasimme viettää kesäisin päivän tai kaksi Latakiassa, mutta silloinkin isä teki lähinnä töitä toimistossaan emmekä juuri nähneet häntä.."


title: Basil al-Assad

text: Hän sai laskuvarjojääkärin koulutuksen ja sijoitettiin erikoisjoukkoihin, joista vaihtoi panssarijoukkoihin opiskeltuaan Neuvostoliiton sotilasakatemioissa. Basil al-Assad yleni nopeasti majuriksi ja tasavaltalaiskaartin prikaatinkomentajaksi. Hafed Assadin vakavan sairauden jälkeen vuonna 1984 Bassel alkoi esiintyä isänsä seuralaisena eri vierailuilla.


title: Basil al-Assad

text: Basil tuli ensi kerran kansallisesti tunnetuksi vuonna 1987 hänen menestyttyään alueellisesti kilparatsastuksessa. Baath-puolueen syyrialainen lehdistö oli jo pitkään hehkuttanut tätä "kultaisena ritarina" tämän ratsastustaidon takia.. Basil tunnettiin myös kiinnostuksestaan nopeita autoja kohtaan. Damaskoksen virkamiehet sanoivat, että Basil oli korruptoitumaton ja rehellinen. Hänen opettajansa ja ystävänsä kuvailivat häntä karismaattiseksi ja johtajaluonteiseksi..


title: Basil al-Assad

text: Basil al-Assad nimitettiin presidentin turvallisuuspäälliköksi. Vuonna 1989 hän perusti Syyrian tietokoneseuran, jonka johtajaksi tuli myöhemmin hänen veljensä Bashar.


title: Basil al-Assad

text: Alun perin presidentti Hafez al-Assadin seuraajasuosikki oli hänen pikkuveljensä Rifaat al-Assad, mutta tämä menetti asemansa yritettyään syrjäyttää koomassa olleen Hafezin vuonna 1984. Tämän tapahtuman jälkeen Basil al-Assad tuli kaavaillun seuraajan asemaan. Isä-Assad pyrki yhä selvemmin asettamaan Basilin seuraajakseen Syyrian presidenttinä 1990-luvun alkuvuosina. Viimeisimmästä vaalivoitostaan vuonna 1991 lähtien Hafez al-Assadiin oli viitattu julkisesti "Abu Basilina" eli Basilin isänä. Basil esiteltiin Euroopan ja arabivaltioiden johtajille ja hän ystävystyi Jordanian kuninkaan Husseinin lasten kanssa. Hänet esiteltiin myös Saudi-Arabian kuninkaalle Fahdille ja Libanonin eri uskonryhmien johtajille. Basil al-Assadilla on merkittävä rooli Libanonia koskevissa asioissa. Hän organisoi suurta julkisuutta saaneet korruptionvastaisen kampanjan hallinnossa, ja esiintyi usein täydellisesti koristellussa sotilasunivormussaan osoittaiseen hallinnon sitoutuneisuutta armeijaan.


title: Basil al-Assad

text: Basilin kerrotaan puhuneen sujuvasti ranskaa ja venäjää. Vuodettujen amerikkalaisten diplomaattisähkeiden mukaan Basililla oli suhde libanonilaisen naisen kanssa, joka sittemmin avioitui libanonilaisen toimittajan ja kansanedustajan Gebran Tuenin kanssa.


title: Basil al-Assad

text: Tammikuun 21. päivänä 1994 aikaisin aamulla Basil ajoi kovaa vauhtia Mercedes-merkkisellä autollaan tiheässä sumussa Damaskoksen kansainväliselle lentokentälle lentääkseen Saksaan., Basilin kerrotaan törmänneen kovaan vauhtia ilman turvavöitä liikenneympyrään ja menehtyneen välittömästi. Basilin kyydissä oli hänen serkkunsa Hafiz Makhluf, joka vietiin onnettomuuden jälkeen sairaalahoitoon. Takapenkillä istunut autonkuljettaja säilyi vahingoittumattomana. Basil Assadin ruumis vietiin Al-Assadin yliopistolliseen sairaalaan. Hänet haudattiin Pohjois-Syyriaan samaan paikkaan, johon hänen isänsä myöhemmin haudattiin.


title: Basil al-Assad

text: Basilin kuoltua kaupat, koulut ja virastot olivat Syyriassa suljettuina kolme päivää. Samoin luksushotellit lopettivat tuoksi ajaksi alkoholin tarjoamisen. Basil al-Assad julistettiin "maan marttyyriksi, kansakunnan marttyyriksi ja sen nuorison symboliksi". Lukemattomia aukioita ja katuja nimettiin hänen mukaansa. Uusi kansainvälinen uimahallikompleksi, useat sairaalat, urheiluseurat, stadionit sekä sotilasakatemia ja Latakian kansainvälinen lentokenttä nimettiin hänen mukaansa. Basilin patsas pystytettiin useisiin syyrialaiskaupunkeihiin ja hänen kuvansa esiintyy Assadin hallintoa tukevissa mainostauluissa yhdessä isänsä ja veljensä kanssa. Sittemmin monet näistä monumenteista ja rakennuksista on tuhoutunut Syyrian sisällissodan aikana. Esimerkiksi Daraan Basil al-Assadin stadioni on sittemmin joutunut taisteluiden keskelle. Sen sijaan Basil al-Assadin kansainvälinen lentokenttä Latakiassa on edelleen toiminnassa ja sitä laajennetaan sekä parannellaan edelleen.


title: Basil al-Assad

text: Basilin kuolema johti siihen, että hänen vähemmän tunnettu pikkuveljensä Bashar al-Assad nousi seuraajaehdokkaaksi. Basilin kuoleman aikoihin Bashar opiskeli silmätautioppia Lontoossa. Hafez Assadin kuoltua 10. kesäkuuta 2000 Bashar al-Assadista tuli Syyrian presidentti. Vallanvaihdoksen yhteydessä käytettiin iskulausetta "Basil, esimerkki: Bashar, tulevaisuus."


title: Diane Sawyer

text: Diane Sawyer (s. 22. joulukuuta 1945) on yhdysvaltalainen televisiotoimittaja. Hän työskenteli yhdeksän vuotta CBS News -yhtiössä, ja vuodesta 1989 hän on työskennellyt ABC News -yhtiössä. Hän on ollut uutisankkurina muun muassa ohjelmissa "ABC World News" ja "Good Morning America". Uransa alkuaikoina hän työskenteli Yhdysvaltain presidentti Richard Nixonille.


title: Diane Sawyer

text: Sawyer aloitti uransa vuonna 1967 WLKY-TV-kanavalla Louisvillessa, Kentuckyssa. 1970-luvulla hän työskenteli Yhdysvaltain presidentti Richard Nixonille ja muun muassa auttoi tätä kirjoittamaan muistelmansa. Hän myös auttoi valmistelemaan Nixonia tämän kuuluisiin haastatteluihin David Frostin kanssa. Nixonin puolustaja ja luottoystävä rabbi Baruch Korff väitti, että Sawyer oli Watergate-skandaaliin liittyvä salainen tiedonlähde syvä kurkku. Vuonna 2005 henkilöksi paljastui W. Mark Felt.


title: Diane Sawyer

text: 1980-luvulla Sawyer työskenteli yhdeksän vuotta CBS News -kanavalla, muun muassa "CBS Morning News" -ohjelman uutisankkurina. Hän oli "60 Minutes" -ohjelman ensimmäinen naiskirjeenvaihtaja.


title: Diane Sawyer

text: Vuonna 1989 Sawyer siirtyi ABC Newsille. Hän oli uutisankkurina ohjelmassa "Primetime", vuosina 1999–2009 ohjelmassa "Good Morning America" ja vuosina 2009–2014 ohjelmassa "World News", minkä jälkeen hän siirtyi yhtiössä toiseen rooliin, jossa hän keskittyy erikoisraportteihin ja haastatteluihin.


title: Diane Sawyer

text: Sawyer on saanut työstään muun muassa Peabody-palkinnon, Robert F. Kennedy Journalism Award -palkintoja, sekä Emmy-palkintoja.


title: Diane Sawyer

text: Sawyer oli naimisissa elokuvaohjaajan Mike Nicholsin kanssa vuodesta 1988 tämän kuolemaan vuonna 2014 asti.


title: Päijänteen sotilaslääni

text: Päijänteen sotilaslääni oli Lahden suojeluskuntapiirin ja Suur-Saimaan suojeluskuntapiirin käsittänyt sotilaslääni. Sen esikunnan sijaintipaikka oli Mikkelin kaupunki. Keväällä 1941 sen alueella oli muun muassa Lahdessa Lahden suojeluskuntapiirin esikunta, Toisen armeijakunnan esikunta, Huoltopataljoona 2, Huoltokoulu ja Ilmtatorjuntapatteristo 14. Huoltopataljoona 2:n osana Lahdessa oli myös Lääkintäkoulu. Myös Keskussotilassairaala 2 oli Lahdessa. Lahdessa oli keväällä 1941 myös II armeijakunnan ja Salpausselän sotilasläänin esikunnat.


title: Päijänteen sotilaslääni

text: Päijäteen sotilasläänin suojeluskuntapiirit perustivat jatkosotaan 10.D:n joukkoja: kolme jalkaväkirykmenttiä, kevyen osaston, Kenttätykistörykmentti 9:n, Raskaan patteriston 25, Pioneeripataljoona 26:n ja Viestipataljoona 29:n.


title: Päijänteen sotilaslääni

text: "Jatkosodan historia 1, sivu 101, sotatieteen laitoksen sotahistorian toimisto, WSOY, ISBN 951-0-15327-3, ISSN 0355-8002"


title: Lahden suojeluskuntapiiri

text: Lahden suojeluskuntapiiri oli Suomen suojeluskuntien yksi piiri, joka toimi nykyisessä Päijät-Hämeessä. Lahden suojeluskuntapiiri ja Suur-Saimaan suojeluskuntapiiri muodostivat yhdessä Päijänteen sotilasläänin.


title: Lahden suojeluskuntapiiri

text: "Lähde: Jatkosodan historia 1, sivu 101, sotatieteen laitoksen sotahistorian toimisto, WSOY, ISBN 951-0-15327-3, ISSN 0355-8002"


title: Lahden suojeluskuntapiiri

text: Monien muiden suojeluskuntapiirien tapaan alettiin Lahden suojeluskuntapiirissä valmistella aseiden hajasijoitusta jatkosodan lopulla. Asekätkennästä pidätettiin useita henkilöitä.


title: Lahden suojeluskuntapiiri

text: Lahden suojeluskuntapiiristä löydettiin 23 kätköä, joista pääosa vasta kesällä 1946. Tämä vastasi kolmasosaa kätketyistä aseista, joilla olisi voitu aseistaa 300 sotilasta. Antero Aakkula oli kesällä 1945 valtiollisen poliisin kuulusteluissa, jonne hänet ja muut toiset yleisesikuntaupseerit oli käsketty 5. heinäkuuta 1945. Riihimäellä Aakkula ei vaihtanut Helsinkiin menevään junaan, vaan lähti länteen.


title: Lahden suojeluskuntapiiri

text: Aakkulan apulaiseksi epäilty majuri Urho Purhonen oli kuulusteluissa kahdeksan kuukautta, mutta kiisti tietävänsä Aakkulan toimista mitään.


title: Lahden suojeluskuntapiiri

text: Erillinen pataljoona 4 oli päämajan kaukopartiointiin liittyvä yksikkö, jonka jäsenistä osa oli päijäthämäläisiä.


title: Lahden suojeluskuntapiiri

text: Nykyinen Päijät-Häme ulottui myös Uudellemaalle, jossa Artjärvi kuului Pohjois-Kymenlaakson suojeluskuntapiiriin ja Orimattila Pohjois-Uudenmaan suojeluskuntapiiriin.


title: Ladies’ Night (albumi)

text: Ladies’ Night on yhdysvaltalaisen Kool & the Gang -yhtyeen vuonna 1979 julkaistu albumi. Se nousi Billboard 200 -listan sijalle 13 sekä R&B-listan kärkeen. Suuriksi hiteiksi muodostuivat kappaleet ”Ladies’ Night” ja ”Too Hot”.


title: Everybody’s Dancin’

text: Everybody’s Dancin’ on yhdysvaltalaisen Kool & the Gang -yhtyeen vuonna 1978 julkaistu kymmenes albumi. Se nousi Billboardin R&B-listan sijalle 71.


title: The Force (Kool & the Gangin albumi)

text: The Force on yhdysvaltalaisen Kool & the Gang -yhtyeen vuonna 1977 julkaistu yhdeksäs albumi. Se nousi Yhdysvaltain Billboard 200 -listan sijalle 142 sekä R&B-listan sijalle 33.


title: Love & Understanding

text: Love & Understanding on yhdysvaltalaisen Kool & the Gang -yhtyeen vuonna 1976 julkaistu seitsemäs studioalbumi. Se nousi Billboard 200 -listan sijalle 68 sekä R&B-listan sijalle 68. Single ”Love and Understanding (Come Together)” saavutti jonkinasteista menestystä Yhdysvalloissa.


title: Spirit of the Boogie

text: Spirit of the Boogie on yhdysvaltalaisen Kool & the Gang -yhtyeen vuonna 1975 julkaistu kuudes studioalbumi, jota on pidetty yhtyeen parhaana. Levy nousi Yhdysvalloissa Billboard 200 -listan sijalle 48, jazz-listan sijalle 18, ja R&B-listan sijalle 5. Lisäksi kappaleet ”Spirit of the Boogie” ja ”Caribbean Festival” muodostuivat hiteiksi.


title: The Fifth Chapter

text: The Fifth Chapter (tyylitellysti T5C) on saksalaisen Scooter-yhtyeen seitsemästoista studioalbumi, joka julkaistiin 26. syyskuuta 2014.


title: The Fifth Chapter

text: "The Fifth Chapter" on ensimmäinen Scooterin albumi, jota ei ole tuottanut Rick J. Jordan. Jordan oli lopettanut toimessaan vuoden 2014 alulla ja tilalle oli tullut Phil Speiser. The Fifth Chapter on myös ensimmäinen vinyylinä julkaistu albumi sitten vuoden 1996 Our Happy Hardcoren.


title: The Fifth Chapter

text: Kaikki kappaleet on tuottanut Scooter, paitsi "Today," ja "Radiate," jotka ovat tuottaneet Scooter ja Vassy.


title: Luettelo Yhdistyneiden kansakuntien teemavuosista virallisin nimin

text: Luettelo Yhdistyneiden kansakuntien teemapäivistä virallisin nimin


title: Targa

text: Targa on termi yleensä kaksiovisen henkilöauton katosta, josta on irrotettavissa erillinen pala. Rakenteeltaan ne ovat kevyitä ja joskus lasisia. Usein ne ovat yksiosaisia, mutta erityisesti tietyissä muskeliautoissa on käytetty kahta irrotettavaa ikkunaa, jotka irtoavat molemmilta puolilta muodostaen väliin jäävän palkin. Targa-katto on vastine avoautoille, jotka ovat rakenteeltaan raskaampia alustan tuentojen vuoksi. Targa-katosta on johdettu myös lokinsiipiovet, joissa ovet jatkuvat katolle. Ovien avauduttua ne jättävät targalle ominaisen palkin.


title: Diklooridifenyylidikloorietaani

text: Diklooridifenyylidikloorietaani eli DDD (CHCl) on orgaaninen yhdiste, joka muistuttaan rakenteeltaan ja ominaisuuksiltaan huomattavasti DDT:tä ja on sen aineenvaihduntatuote. Yhdistettä on aikaisemmin käytetty DDT:n tavoin hyönteismyrkkynä maataloudessa. DDD:n isomeeri on lääkeaineena käytettävä mitotaani.


title: Diklooridifenyylidikloorietaani

text: Huoneenlämpötilassa diklooridifenyylidikloorietaani on valkoista kiteistä veteen liukenematonta ainetta. Yhdiste on DDT:n aineenvaihduntatuote eliöissä ja maaperässä, ja sillä on samanlaisia insektisidisiä ominaisuuksia DDT:n kanssa. Nisäkkäille sen akuutti myrkyllisyys ei ole yhtä suuri kuin DDT:n, ja esimerkiksi rotalla suun kautta saatuna diklooridifenyylidikloorietaanin LD-arvo on 3,4 g/kg. Yhdiste kuitenkin kertyy DDT:n tavoin ravintoketjussa eliöihin ja säilyy luonnossa pitkiä aikoja hajoamatta.


title: Diklooridifenyylidikloorietaani

text: Diklooridifenyylidikloorietaania on käytetty muun muassa kasvis- ja tupakkaviljelmillä hyönteismyrkkynä. Yhdistettä levitettiin joko jauheena tai emulsiona. Nykyään yhdisteen käyttö on kielletty monissa maissa esimerkiksi Yhdysvalloissa se kiellettiin vuonna 1974.


title: Onni Saari

text: Onni Saari (31. tammikuuta 1887 Kauhava – 25. toukokuuta 1974 Fitchburg) oli amerikansuomalainen toimittaja.


title: Onni Saari

text: Saari kävi oppikoulun Suomessa ja muutti vuonna 1905 Yhdysvaltoihin, jossa hän liittyi Amerikan sosialistiseen puolueeseen. Saari opiskeli Työväen Opistossa vuosina 1908–1910 ja Cassin teknisessä koulussa vuosina 1916–1917. Hän työskenteli "Raivaajan" toimittajana vuosina 1911–1914 ja 1918–1921, "Sosialistissa" vuosina 1914–1915, "Työmiehessä" vuosina 1917–1918 sekä kommunistisessa "Eteenpäin"-lehdessä vuosina 1921–1923.


title: Onni Saari

text: Vuosina 1923–1924 Saari oli kanadansuomalaisen kommunistilehden "Vapauden" päätoimittaja. Hänet erotettiin tehtävästä opportunistina ja sosiaalidemokraattina. Vuonna 1925 Saari erotettiin myös Yhdysvaltain kommunistisesta puolueesta, jonka ”bolševisointia” hän oli vastustanut.


title: Onni Saari

text: Vuosina 1934–1935 Saari toimi torontolaisen "Vapaan Sanan" liikkeenhoitajana. Myöhemmin hän omisti lomakylän Massachusettsin Ashburnhamissa. Hän toimi myös osuustoimintaliikkeessä ja amerikansuomalaisten lehtien avustajana.


title: Harry J. Lawson

text: Henry John Lawson, kutsumanimeltään Harry, (1852 – 1925) oli brittiläinen polkupyörien suunnittelija ja kilpapyöräilijä. Hän oli myös yksi Britannian autoteollisuuden tienraivaajista. Hänen pyrkimyksenään oli hallita brittiläistä moottoriteollisuutta, ja tämän tuloksena vuonna 1896 syntyi Daimler Motor Company Ltd. Vuonna 1896 Lawson myös organisoi Lontoon ja Brightonin kaupunkien välisen autojen retkeilyajon, jolle hän antoi nimen "Emancipation Day drive". Emancipation Day on orjuuden lopettamisen muistopäivä ja tällä nimellä Lawson halusi korostaa sitä, kuinka Britannian silloinen tieliikennelaki kahlitsi autoilijoita. Lawsonin mielestä "Red Flag Act" vuodelta 1865, eli laki joka määräsi ajoneuvon kattonopeudeksi maaseudulla 4 mph (6 km/h) ja kaupungissa 2 mph (3 km/h), sekä määräsi ajoneuvon edellä kulkemaan henkilön punaista merkkilippua heiluttaen, oli suurin hidaste autojen valmistamiselle ja myynnille. Tämän ensimmäisen, protestiluontoisen ajon muistoksi, ajetaan nykyisin vuosittainen Lontoo-Brighton retkeilyajo.


title: Harry J. Lawson

text: 1870-luvula Lawson työskenteli polkupyörien suunnittelun parissa ja häntä pidetään John Starleyn ohella modernin polkupyörän kehittäjänä. John Starley esitteli vuonna 1885 ensimmäisen "Rover"-turvapolkupyörän, joita valmistamaan hän perusti vuonna 1889 "J. K. Starley & Co. Ltd" -nimisen yhtiön. 1890-luvun lopulla tästä yhtiöstä muodostui Rover Cycle Company Ltd.


title: Harry J. Lawson

text: Lawson näki, että liikenteen ja teollisuuden suuri tulevaisuus olisi moottoroiduissa ajoneuvoissa ja niiden valmistuksessa. Hän perusti yhtiöitä, jotka hankkivat omistukseensa kaikki mahdolliset, autoihin ja moottoreihin liittyvät patentit ja oikeudet Britannian Imperiumin alueella.


title: Harry J. Lawson

text: Pystyäkseen paremmin vaikuttamaan parlamentin lakeja säätäviin elimiin ja täten edustaakseen yhtiöidensä etuja, Lawson ja insinööri-keksijä-liikemies Frederick Simms perustivat Englannin Kuninkaallisen Automobiiliklubin "(Royal Automobile Club of Britain, RAC)".


title: Harry J. Lawson

text: Lawson ja RAC organisoivat ensimmäisen Lontoo-Brighton retkeilyajon, nimeltään "Emancipation Run" eli Vapatuksen muistopäivän ajo. Tällä 14. päivänä lokakuuta vuonna 1896 järjestetyllä tapahtumalla haluttiin juhlistaa höyrykäyttöisten lokomotiivien aikakaudella säädetyn "Red Flag Actin" kumoamista. Lain kumoaminen helpotti autojen käyttöä yleisessä liikenteessä ja siten lisäsi niiden myyntiä ja valmistusta.


title: Harry J. Lawson

text: Lawsonin pyrkimyksenä oli saavuttaa ensiaskeleitaan ottavassa brittiläisessä autoteollisuudessa monpoliasema ja tätä silmälläpitäen hän hankki omistukseensa mahdollisimman paljon patenttioikeuksia. Hänellä oli Britannian Imperiumin alueella yksinoikeus valmistaa ja myydä De Dion-Bouton- ja Léon Bollée -ajoneuvoja.


title: Harry J. Lawson

text: Ajoneuvojen ja moottoreiden tekninen kehitys eteni 1800 – 1900-lukujen taitteessa jättiharppauksin, ja Lawsonin patenttioikeuksien arvo liukeni hetkessä olemattomiin. Lisäksi Lawson haastettiin 1900-luvun alkuvuosina useisiin patentteja koskeviin oikeudenkäynteihin, jotka tuomittiin hänen tappiokseen. Vuonna 1904 Lawson oli oikeudessa syytettynä osakemerkintäpetoksesta ja tästä hän sai vankilatuomion. Lawsonin nimi katoaa Britannian autoteollisuudesta vuonna 1908.


title: Harry J. Lawson

text: Lawsonin nimi tulee uudestaan esiin, hänen toimiessaan ranskalaisen lentokoneiden valmistaja Louis Blériot:n englantilaisen tytäryhtiön, vuonna 1915 perustetun "Blériot Manufacturing Aircraft Company Ltd;n" johtajana. Lawson oli hankkiutunut yhtiön johtoon vähän ennen yhtiön julkista listaamista, jolla oli tarkoitus kasvattaa sotatuotantoa. Jotain kuitenkin tapahtui englantilaisen yhtiön johdon ja Blériot:n välillä, koska yhtiön toiminta lakkautettiin jo vuoden 1916 heinäkuussa ja sen johtaja sai syytteen petoksesta. Tämän jälkeen Lawsonin nimi katosi julkisuudesta. Hän kuoli kotonaan, Lontoon Harrow:ssa, vuonna 1925.


title: Lottamuseo

text: Lottamuseo on Tuusulassa sijaitseva sotahistoriallinen erikoismuseo, joka tallentaa ja esittelee lottien historiaa ja tutkii naisten tekemää vapaaehtoistyötä. Museo on avattu vuonna 1996, ja sitä ylläpitää Lotta Svärd Säätiö. Museorakennus on Tuusulan Rantatien varrella Syvärannan tilalla osoitteessa Rantatie 39. Lottamuseo on avoinna ympäri vuoden, ja sen yhteydessä toimii kahvila Lottakanttiini.


title: Lottamuseo

text: Museon päänäyttely on nimeltään ”Lotan Tarina – Vaadi aina enin itseltäsi”. Se kertoo Lotta Svärd -järjestön työstä ja historiasta sekä lottien omista komennuskokemuksista nykyaikaisen näyttelytekniikan avulla.


title: Lottamuseo

text: Museon piharakennukseen on tehty ”Kenttälotan Arki" -näyttely, joka kuvaa lottien työtä ja olosuhteita rintamalla.


title: Lottamuseo

text: Rakennuksen ovat suunnitelleet arkkitehdit Irmeli ja Markus Visanti. Se suunniteltiin Lottakodiksi, entisten lottien kokoontumispaikaksi, jossa voisi järjestää myös näyttelyitä. Lottakoti avattiin keväällä 1996, ja se on nykynimeltään Lottamuseo.


title: Lottamuseo

text: Museon puutarhassa on huvila-ajan muistona ilmeisesti 1900-luvun ensimmäiseltä vuosikymmeneltä peräisin olevat hämähäkinseittiportti, betoninen suihkukaivo ja antiikin asuun puettua naista esittävä marmoriveistos. Portti, suihkukaivo ja veistos on entisöity vuosina 2011–2014. Patsaan esittämää naista on alettu kutsua Josefiinaksi.


title: Lottamuseo

text: Puutarhassa on myös toisinto kuvanveistäjä Nina Sailon "Lotta Svärd" -patsaasta, jonka alkuperäisvalos on Lappeenrannassa.


title: Kippi

text: Kippi on liike telinevoimistelussa. Liikkeen alussa joko heilutaan aisalla tai hypätään aisalle. Sen jälkeen voimistelija vetää molemmat jalkansa aisaan, ja työntää itsensä ylös.


title: Henry Askeli

text: Philip Henry Askeli (24. maaliskuuta 1886 Hailuoto – 13. marraskuuta 1962 Hyannis, Massachusetts) oli amerikansuomalainen piirtäjä, työväenliikkeen aktivisti ja terapeutti.


title: Henry Askeli

text: Askeli kävi kansakoulun ja muutti Yhdysvaltoihin vuonna 1900. Hän opiskeli Lockwoodin taidekoulussa Michiganin Kalamazoossa vuosina 1908–1909, New Yorkin taideteollisessa korkeakoulussa vuosina 1915–1916 ja Chicagon taideakatemiassa vuonna 1918. Vuosina 1916–1917 hän työskenteli "Duluth News Tribunen" mainospiirtäjänä.


title: Henry Askeli

text: Askeli liittyi nuorena työväenliikkeeseen. Hän työskenteli "Toverin" toimittajana vuosina 1912–1915, Amerikan Suomalaisen Sosialistijärjestön pääsihteerinä vuosina 1917–1922 ja "Työmiehen" toimittajana vuosina 1924–1927. Vuosina 1922–1923 Askeli työskenteli Petroskoissa ja vuosina 1927–1929 hän johti brooklynilaisen Co-operative Trading Association -osuuskunnan valistusosastoa. 1920-luvulla Askeli kuului Yhdysvaltain kommunistiseen puolueeseen, josta hänet erotettiin sen opposition mukana vuonna 1928. Myöhemmin hän oli sosiaalidemokraattisen Amerikan Suomalaisen Kansanvallan Liiton jäsen.


title: Henry Askeli

text: Poliittisen uransa jälkeen Askeli työskenteli fysioterapeuttina Bostonissa, Rhode Islandin Providencessa, Massachusettsin Hyannisissa sekä omistamallaan klinikalla Massachusettsin West Yarmouthissa. Hän suoritti tohtorin tutkinnon luontaislääkinnän alalta Chattanoogan Taylor-yliopistossa vuosina 1938–1939. Hän on myös kirjoittanut alaan liittyviä teoksia.


title: Believe in Me

text: Believe in Me voi tarkoittaa ainakin seuraavia:


title: Beer Barrel Polka

text: Beer Barrel Polka, Roll out the Barrel tai Rosamunde on Jaromír Vejvodan (1902–1988) vuonna 1927 säveltämä polkka, joka aluksi tunnettiin instrumentaaliversiona ensimmäisen esityspaikkansa, Prahan esikaupunki Modřanyn mukaan nimellä Modřanská polka. Kappaleen sanoitti tšekiksi Václav "Vašek" Zeman, jolloin nimeksi tuli Škoda lásky (suomeksi "onneton rakkaus").


title: Beer Barrel Polka

text: Toisen maailmansodan aikaan kappale tunnettiin jo useissa maissa lukuisilla nimillä. Vuonna 1938 kappaleen levytti saksalainen hanuristi Will Glahé nimellä Rosamunde. Saksankieliset sanat oli kirjoittanut Klaus S. Richter vuonna 1934. Nimi Beer Barrel Polka liittyy Lew Brownin ja Wladimir Timmin sanoitukseen. Englanniksi kappale tuli tunnetuksi useina versioina, joita levyttivät mm. The Andrews Sisters, Glenn Miller Orchestra, Benny Goodman, Bobby Vinton, Billie Holiday ja Joe Patek.


title: Beer Barrel Polka

text: Ruotsiksi kappale tunnetaan Nils Pernen sanoittamana nimellä Ut i naturen. Suomalaisia versioita kappaleesta ovat Böömiläinen polkka, Hei hei mukaan jokainen (sanoittajina Kullervo, Eine Laine ja Jukka Kuoppamäki) sekä Tonttujen joulupolkka -niminen lastenlaulu, jonka sanoitti Reino Helismaa.


title: Mall of Scandinavia

text: Mall of Scandinavia on kauppakeskus Solnan kunnassa, Tukholman läänissä, Ruotsissa. Kauppakeskus avattiin 12. marraskuuta 2015. Keskuksessa on 224 liikettä ja kerrospinta-alaa 101 000 neliömetriä. Rakennuksen suunnitteli arkkitehti Gert Wingårdh. Kauppakeskuksen yhteydessä on 15-salinen elokuvateatteri. Yhteen saleista rakennettiin Imax-järjestelmä, joka on Ruotsin ensimmäinen. Ostoskeskuksen yhteydessä on Friends Arena -jalkapallostadion sekä 90 metriä korkea tornihotelli Quality Hotel Friends. Keskuksen ympärille on rakenteilla kaupunginosa ja työpaikkakeskittymä Arenastaden. Tukholman paikallisjunaverkon Solnan rautatieasema sijaitsee keskuksen vieressä.


title: Tom Ashley

text: Thomas John Mitchell "Tom" Ashley (s. 11. helmikuuta 1984 Auckland) on uusiseelantilainen uransa päättänyt kilpapurjehtija, joka kilpaili purjelautailussa. Ashley on 188 senttimetriä pitkä ja painaa 70 kilogrammaa. Hän edusti Takapuna BC:tä.


title: Tom Ashley

text: Ashley osallistui urallaan kaksiin kesäolympialaisiin, vuosina 2004 ja 2008. Vuoden 2008 kesäolympialaisista Pekingistä hän saavutti kultaa purjelautailusta ja oli vuoden 2004 kesäolympialaisissa Ateenassa kymmenes. MM-kilpailuista Ashley saavutti kultaa vuodelta 2008 ja hopeaa vuodelta 2006. Hän kilpaili viimeisen kilpailunsa maaliskuussa 2012.


title: Tom Ashley

text: Ashleyn valmentajina toimivat David Robertson, Grant Beck, Mat Brick ja David Slyfleid.


title: Roberto Cammarelle

text: Roberto Cammarelle (s. 30. heinäkuuta 1980 Cinisello Balsamo) on italialainen amatöörinyrkkeilijä ja olympiavoittaja. 190 senttimetriä pitkä vasenkätinen Cammarelle kilpailee superraskaassa sarjassa. Cammarelle edustaa GS Fiamme Oroa.


title: Roberto Cammarelle

text: Cammarelle saavutti ensimmäisistä olympialaisistaan, vuoden 2004 kesäolympialaisista Ateenasta, pronssia superraskaasta sarjasta. Vuoden 2008 kesäolympialaisista Pekingistä hän voitti kultaa samasta sarjasta. Kolmansista kesäolympialaisistaan, vuoden 2012 kesäolympialaisista Lontoosta Cammarelle saavutti hopeaa. MM-kilpailuista Cammarelle on saavuttanut kaksi kultaa ja kaksi pronssia. EM-kilpailuista hänellä on kolme hopeaa. EU-mestaruuskilpailuista Cammarelle on saavuttanut neljä kultaa ja Välimeren kilpailuista kolme kultaa.


title: Roberto Cammarelle

text: Cammarelle on siviiliammatiltaan poliisi.


title: Pariisin verilöyly

text: Pariisin verilöyly oli 17. lokakuuta 1961 Pariisissa tapahtunut joukkomurha, jolloin poliisi surmasi useita kymmeniä rauhanomaiseen mielenosoitukseen osallistuneita algerialaisia. Arviot uhrien lukumäärästä vaihtelevat 50 ja 200 välillä. Tapahtumat olivat osa tuolloin seitsemättä vuotta jatkunutta Algerian itsenäistymissotaa.


title: Pariisin verilöyly

text: Mielenosoitukseen osallistui noin 30 000 Algerian itsenäistymistä ajaneen Kansallisen vapautusrintaman kannattajaa, joiden kimppuun Pariisin poliisijohtajan Maurice Paponin komentamat joukot hyökkäsivät. Hän oli etukäteen luvannut suojella poliiseja tulevilta syytteiltä. Suuri osa uhreista syntyi, kun poliisi ajoi mielenosoittajia kaupungin läpi virtaavaan Seine-jokeen. Heitä hakattiin myös tajuttomiksi ja heitettiin veden varaan.


title: Pariisin verilöyly

text: Ranskan hallitus myönsi lopulta vuonna 1998 syyllisyytensä 40 mielenosoittajan kuolemaan, mutta todellisuudessa surmansa saaneita oli lähes 200. Vuonna 2001 Pariisin pormestari Bertrand Delanoë paljasti uhrien muistolaatan Pont Saint-Michelin sillalla.


title: Karel Pešek

text: Karel Pešek-Káďa (20. syyskuuta 1895, Olomouc, Itävalta-Unkari – 30. syyskuuta 1970, Praha, Tšekkoslovakia) oli tšekkoslovakialainen jääkiekkoilija ja jalkapalloilija sekä olympiamitalisti. Hän pelasi keskikenttäpelaajana AC Sparta Prahassa ja Tšekkoslovakian jalkapallomaajoukkueessa. Hän teki vuosien 1913–1933 ajan kestäneen seurajoukkueuransa aikana yhteensä 149 maalia.


title: Karel Pešek

text: Pešek pelasi maajoukkueessa 44 ottelua ja teki niissä yhden maalin. Hän osallistui olympialaisiin vuosina 1920 ja 1924.


title: Karel Pešek

text: Vuoden 1920 olympialaisissa Pešek edusti maataan myös jääkiekossa. Tšekkoslovakia sijoittui turnauksessa kolmanneksi.


title: Jan Peka

text: Jan Peka (27. heinäkuuta 1894, Rataje nad Sázavou, Itävalta-Unkari – 21. tammikuuta 1985) oli tšekkoslovakialainen jääkiekkoilija, joka edusti maataan olympialaisissa kolmesti vuosina 1920, 1928 ja 1936.


title: Jan Peka

text: Pekan edustama Tšekkoslovakia voitti vuoden 1920 olympialaisissa pronssia.


title: Jan Palouš

text: Jan Arnold "Koza" Palouš (s. 25. lokakuuta 1888, České Budějovice, Tšekkoslovakia – 25. syyskuuta 1971, Praha, Tšekkoslovakia) oli tšekkoslovakialainen jääkiekkoilija ja olympiamitalisti, joka osallistui olympialaisiin vuosina 1920 ja 1924.


title: Jan Palouš

text: Paloušin edustama Tšekkoslovakia voitti pronssia vuoden 1920 kesäolympialaisissa.


title: Jan Palouš

text: Neljä vuotta myöhemmin Palouš osallistui ensimmäisiin järjestettyihin talviolympialaisiin.


title: Vilém Loos

text: Vilém "Vilda" Loos (20. syyskuuta 1895, Praha, Itävalta-Unkari – 8. syyskuuta 1942, Praha, Böömi ja Määri, Natsi-Saksa) oli tšekkoslovakialainen jääkiekkoilija, joka pelasi olympialaisissa vuosina 1920 ja 1924.


title: Vilém Loos

text: Loosin edustama Tšekkoslovakian maajoukkue voitti pronssia vuoden 1920 olympiaturnauksessa.


title: Vilém Loos

text: Hän edusti maataan myös neljä vuotta myöhemmin järjestetyissä ensimmäisissä talviolympialaisissa.


title: Karel Hartmann

text: Dr. Karel Hartmann (6. heinäkuuta 1885 – 16. lokakuuta 1944) oli tšekkoslovakialainen jääkiekkoilija, joka pelasi vuoden 1920 kesäolympialaisissa, joissa hän voitti joukkueensa kanssa pronssia.


title: Karel Hartmann

text: 16. lokakuuta 1944 Hartmann ja hänen vaimonsa lähetettiin Auschwitziin keskitysleirille, jossa heidät todennäköisesti tapettiin jo samana päivänä.


title: Syväranta

text: Syväranta on Tuusulassa sijaitseva tila, jolla oleva huvila oli aluksi yksityisten perheiden lomanviettopaikkana ja sen jälkeen eri järjestöjen ja säätiöiden lepokoti- ja kurssikäytössä. Vuodesta 1996 lähtien Syvärannassa on toiminut Lottamuseo.


title: Syväranta

text: Syvärannan tilan historia alkaa vuodesta 1869, jolloin Gustavelundin kartanonherra ja kanslianeuvos Alexander Magnus de la Garde myi tilan helsinkiläiselle virkamiehelle Birger Lundahlille, joka rakennutti sinne komean tornillisen huvilan. Lundahl myi tilan vuonna 1876 senaattori Victor von Haartmanille ja tämä edelleen kolmen vuoden kuluttua Gotthard Bjöklundille, joka oli kaartinkapteeni ja asui vakituisesti Pietarissa. Bjöklund myi vuoden 1904 lopussa huvilan venäläiselle, Moskovassa asuneelle rikkaalle tehtailijalle ja teekauppiaalle Konstantin Kapitanovitsch Uschkoffille. Uschkoffin aikana huvilassa vietettiin vilkasta seuraelämää. Uschkoffin vaimo Therese Walentinowna oli lahjakas pianisti ja huvilalla kävi nimekkäitä vieraita, kuten säveltäjä Sergei Rahmaninov. Uschkoffit myivät huvilan vuoden 1916 joulukuussa norjalais-puolalaista syntyperää olevalle, mutta Venäjällä kasvaneelle Herman Karl Hansenille, joka oli ammatiltaan lääkäri. Hansenin vaimo Anna oli venäläinen ja pariskunta tuli Suomeen turvaan sodalta ja vallankumoukselta. He muuttivat vuonna 1922 Vilnan lähelle maatilalleen ja myivät Syvärannan Onni V. Tuiskun lepokotisäätiölle.


title: Syväranta

text: Vuonna 1920 kuollut Onni V. Tuisku oli pilalehden omistaja ja päätoimittaja, jonka testamenttimääräykseen huvilan hankinta perustui. Suvirannasta tuli suomalaisten sanomalehtimiesten ja -naisten lepokoti, joka aloitti toimintansa toukokuussa 1923. Lepokodissa lomailivat toimittajien ja konttorihenkilökunnan lisäksi myös monet taiteilijat ja muut lomanviettäjät. Lomailijat pelasivat tennistä, uivat Tuusulanjärvessä ja pelasivat erilaisia pelejä. Suvirannassa pidettiin myös teatteriesityksiä. Seuraelämä oli tuolloinkin vilkasta, jopa niin vilkasta että huvilalla vuoden 1924 alussa asunut toimittaja Eino Leino koki Syvälahden ilmapiirin liian levottomaksi ja juoruilevaksi. Lepokotitoimintaa kesti vuoteen 1936 saakka.


title: Syväranta

text: Tuiskun säätiö myi Syvärannan vuoden 1936 joulukuussa Lotta-Svärd Säätiölle, joka perusti sinne lottaopiston ja lepokodin. Järven rantaa rakennettiin uusi rantasauna ja huvila korjattiin, sen torni purettiin huonokuntoisena. Lepokoti avattiin kesäkuun 1937 alussa ja ensimmäinen kurssi lotille pidettiin saman vuoden syksyllä. Lottaopisto järjesti vuosina 1937–1943 61 kurssia, joihin osallistui yli 1800 lottaa. Huvilassa oli täysihoitola vuosina 1937–1939 ja Päämajan tiedusteluyksikkö syksyn 1939 ja tammikuun 1941 välisenä aikana. Lotat viljelivät tilan puutarhassa hyötykasveja.


title: Syväranta

text: Järven rannalla oleva ”Ruotsin Maja” on lahja ruotsalaisilta lottajärjestöiltä ja peräisin vuodelta 1941.


title: Syväranta

text: Lotta Svärd -järjestö lakkautettiin 23. marraskuuta 1944. Ennen lakkautusta Syväranta oli lahjoitettu Suomen Naisten Huoltosäätiölle, joka oli perustettu syksyllä 1944. Huoltosäätiö sai lahjoituksena myös paikallisten lottaosastojen omaisuutta, jotain omaisuutta jouduttiin kuitenkin luovuttamaan valtiolle.


title: Syväranta

text: Vanha puinen huvila syttyi tuleen illalla 1. huhtikuuta 1947, palo lienee alkanut viallisista sähkölaitteista kolmannesta kerroksesta. Sammutustöissä oli viisi palokuntaa, Helsingin palopäällystökoululta kaukoavustusosasto ja sata varusmiestä Hyrylän varuskunnasta. Tuusulanjärven jää oli kuitenkin niin paksu, että sammutusvesiavantojen hakkaaminen oli liian hidasta. Päärakennusta ei voitu pelastaa, se tuhoutui lähes kivijalkaan. Alimman kerroksen huonekalut ehdittiin kantaa ulos turvaan. Pelastetuksi tuli myös kokouskahveja varten valmiiksi katettussa pöydässä huvilan toisessa kerroksessa ollut senaikainen harvinaisuus, täytekakku, joka löytyi tulipalon jälkeen hangelta.


title: Syväranta

text: Palon jälkeen Huoltosäätiön tytäryhtiö Tuomaahuolto Oy jatkoi toimintaa Syvärannassa käyttäen rantasaunaa ja Ruotsin Majaa toimitiloina. Muita vanhoja rakennuksia tontilla ovat puutarhurin taloksi kutsuttu asuinrakennus ja piharakennus, joka on sittemmin kunnostettu näyttelytilaksi. Jäljellä on myös Suomen Puuteollisuus Oy:n lahjoitama Tikka-mökki vuodelta 1947, mökki on vuokrattuna. Syvärannan tontille on rakennettu Lottakodin valmistumisen jälkeen uusia taloja vuokra-asunnoiksi.


title: Syväranta

text: Huoltosäätiö päätti vuonna 1994 50-vuotisen toimintansa kunniaksi rakennuttaa Syvärantaan entisen lottien tapaamispaikaksi Lottakodin, jossa olisi tilaa myös näyttelyille. Sen suunnittelivat arkkitehdit Irmeli ja Markus Visanti. Rakennus valmistui vuonna 1995 ja avajaisia vietettiin Lotan päivänä 12. toukokuuta 1996. Rakennus on nykynimeltään Lottamuseo. Siinä on torni, kuten alkuperäisessä Syvärannan huvilassakin.


title: Syväranta

text: Suomen Naisten Huoltosäätiö vaihtoi nimensä vuonna 2004 nykyiseksi eli Lotta Svärd Säätiöksi.


title: Magnus Goodman

text: Magnus "Mike" Goodman (18. maaliskuuta 1898 – 17. heinäkuuta 1991) oli kanadalainen jääkiekkoilija. Hän oli osa jääkiekkojoukkue Winnipeg Falconsia, joka valittiin edustamaan Kanadaa vuoden 1920 olympialaisissa. Joukkue voitti turnauksessa kultaa.


title: Kirjorintapeukaloinen

text: Kirjorintapeukaloinen ("Pheugopedius sclateri") on peukaloisten heimoon kuuluva varpuslintu.


title: Kirjorintapeukaloinen

text: Kirjorintapeukaloista tavataan Kolumbiassa, Ecuadorissa ja Perussa, ja sen levinneisyysalueen pinta-ala on noin 65 300 km. Lajia on kuvattu melko yleiseksi, ja se on luokiteltu elinvoimaiseksi.


title: Christian Fridfinnson

text: Kristmundur Numi Fridfinnson (14. kesäkuuta 1898, Baldur, Manitoba, Kanada – 10. marraskuuta 1938, Selkirk, Manitoba, Kanada) oli kanadalainen jääkiekkoilija, joka edusti maataan kesäolympialaisissa 1920.


title: Christian Fridfinnson

text: Fridfinnson pelasi Winnipeg Falconsissa, joka valittiin edustamaan Kanadaa vuoden 1920 kesäolympialaisissa. Hän teki voittomaalin turnauksen finaaliottelussa, jossa Kanada voitti lukemin 12–1.


title: Jokipeukaloinen

text: Jokipeukaloinen ("Cantorchilus semibadius") on peukaloisten heimoon kuuluva varpuslintu.


title: Jokipeukaloinen

text: Jokipeukaloista tavataan Costa Ricassa ja Panamassa, ja sen levinneisyysalueen pinta-ala on noin 12 900 km. Lajia on kuvattu harvinaiseksi ja laikuttaisesti esiintyväksi, mutta se on luokiteltu elinvoimaiseksi.


title: Raitapeukaloinen

text: Raitapeukaloinen ("Cantorchilus nigricapillus") on peukaloisten heimoon kuuluva varpuslintu.


title: Raitapeukaloinen

text: Raitapeukaloista tavataan Kolumbiassa, Costa Ricassa, Ecuadorissa, Nicaraguassa ja Panamassa, ja sen levinneisyysalueen pinta-ala on noin 301 000 neliökilometriä. Lajia on kuvattu yleiseksi, ja se on luokiteltu elinvoimaiseksi.


title: Verkkopeukaloinen

text: Verkkopeukaloinen ("Cantorchilus thoracicus") on peukaloisten heimoon kuuluva varpuslintu.


title: Verkkopeukaloinen

text: Verkkopeukaloista tavataan Costa Ricassa, Nicaraguassa ja Panamassa, ja sen levinneisyysalueen pinta-ala on noin 74 100 km. Laji on luokiteltu elinvoimaiseksi.


title: Jean Anthelme Brillat-Savarin

text: Jean Anthelme Brillat-Savarin (; 1. huhtikuuta 1755 Belley, Ain, Ranska – 1. helmikuuta 1826 Pariisi, Ranska) oli ranskalainen juristi ja poliitikko. Hän nousi maineeseen epikurolaisena ja gastronomina: "Grimod ja Brillat-Savarin, nuo kaksi kirjailijaa loivat koko gastronomisen esseistiikan perustan."


title: Jean Anthelme Brillat-Savarin

text: Brillat-Savarin syntyi lakimiessukuun Ainissa Belleyn kaupungissa, jossa Rhônejoki siihen aikaan erotti Ranskan ja Savoijin. Hän opiskeli nuorena Dijonissa – tai mahdollisesti Lyonissa – oikeustiedettä, kemiaa ja lääketiedettä ja toimi myöhemmin lakimiehenä kotikaupungissaan. Ranskan vallankumouksen puhjetessa vuonna 1789 hänet valittiin säätyjen yleiskokoukseen, josta pian tuli Ranskan perustuslakia säätävä kansalliskokous, ja hän sai siellä jonkin verran huomiota, etenkin puhuessaan julkisesti kuolemanrangaistuksen puolesta.


title: Jean Anthelme Brillat-Savarin

text: Isä Marc Anthelme otti käyttöön lisäsukunimen vuonna 1733, kun hänen Savarin-niminen tätinsä kuoli. Täti testamenttasi omaisuutensa hänelle sillä ehdolla, että hän ottaisi nimen käyttöön.


title: Jean Anthelme Brillat-Savarin

text:
Brillat-Savarin palasi 1778 Belleyyn ja jälleen kansalliskokouksen jälkeen 1791 ja toimi joulukuusta 1792 vuoden ajan kansan valitsemana pormestarina. Vallankumouksen myöhemmässä vaiheessa niin sanottuna terrorin aikana hän totesi olevansa hengenvaarassa ja hakeutui turvaan sukulaisten luokse Sveitsiin Moudoniin ja sitten Lausanneen "hôtel du Lion d'Argentiin". Myöhemmin hän muutti Hollantiin ja sieltä vasta perustettuun Yhdysvaltoihin, missä hän asui kolme vuotta Bostonissa, New Yorkissa, Philadelphiassa ja Hartfordissa ja hankki elantonsa antamalla ranskantunteja. Jonkin aikaa hän soitti ensi viulua New Yorkissa John Street Theatressa.
Brillat-Savarin palasi Ranskaan direktorion aikana 1797 ja sai korkeimman muutoksenhakutuomioistuimen tuomarinviran, jossa hän toimi kuolemaansa saakka. Hän kuoli keuhkokuumeeseen. Hän oli mennyt esimiehensä painostuksesta 18. tammikuuta St Denisin kirkossa pidettyyn Ludvig XVI:n muistomessuun, vaikka oli jo pahasti vilustunut. Hautakivessä todetaan hänen kuolinpäiväkseen 1. helmikuuta, vaikka toisinaan hänen sanotaan kuolleen 2. helmikuuta:
Brillat-Savarin julkaisi teoksia oikeustieteen ja kansantaloustieteen alalta. Hän pysyi naimattomana mutta rakkaus ei kuitenkaan ollut hänelle vieras asia, ja hän kutsui sitä kuudenneksi aistiksi. Teoksensa "Physiologie" omistuskirjoituksessa kauniille serkulleen Juliette Récamierille hän kirjoittaa:
Brillat-Savarinin kuuluisa teos "Physiologie du goût" ("Maun fysiologia") ilmestyi anonyymisti joulukuussa 1825, kaksi kuukautta ennen hänen kuolemaansa, anonyymisti oletettavasti siksi, että hän katsoi, ettei hänen ammattiinsa sovi sen tyylisen teoksen julkaiseminen. Teoksen täydellinen otsikko kuuluu "Physiologie du Goût, ou Méditations de Gastronomie Transcendante; ouvrage théorique, historique et à l'ordre du jour, dédié aux Gastronomes parisiens, par un Professeur, membre de plusieurs sociétés littéraires et savantes" ('Maun fysiologia eli ajatelmia ylivertaisesta gastronomiasta; teoreettinen, historiallinen ja aiheenmukainen teos, jonka omistaa Pariisin gastronomeille professori, monien kirjallisten ja oppineiden seurojen jäsen') Ilmestyttyään teos on ollut jatkuvasti saatavilla. Teoksen on suomentanut ranskalaisen kirjallisuuden suomentaja, gastronomisten kolumnien kirjoittajana tunnettu Jukka Mannerkorpi, joka on myös kirjoittanut teokseen esipuheen. Suomennos on ilmestynyt vuonna 1988, ja siitä on otettu useita painoksia.


title: Jean Anthelme Brillat-Savarin

text: Teos, joka usein on vuolassanainen ja ylettömän – ja toisinaan hämärän – aforistinen ja aksiomaattinen, on säilynyt merkittävänä, ja sitä on hänen kuolemansa jälkeen vuosien mittaan analysoitu yhä uudelleen. Ajatelmissa, jotka saavat osin kiittää Montaignen "Esseitä", ja joissa on joutilaisuuden aikakauden keskusteleva rytmi ja joissa itsevarmasti tavoitellaan sivistyneitä iloja, Brillat-Savarin käsittelee pöydän iloja, mitä hän pitää tieteenä. Hänen ranskan kielen esikuvinaan olivat "ancien régimen" tyyliniekat: Voltaire, Rousseau, Fénelon, Buffon, Cochin ja d'Aguesseau.


title: Jean Anthelme Brillat-Savarin

text: Latinan ja kreikan lisäksi hän osasi viittä nykykieltä, eikä hän sopivassa tilaisuudessa arastellut esitellä taitojaan: hän ei epäröinyt sanojen lainaamista, hän käytti englanninkielistä sanaa "sip" kun ranskan kieli ei kyennyt ilmaisemaan asiaa, kunnes hän löysi jo harvinaiseksi käyneen verbin "siroter" ('maistella').


title: Jean Anthelme Brillat-Savarin

text:
Epikurolainen filosofia on joka sivun taustalla. Brillat-Savarin nautti hyvin yksinkertaisestakin ateriasta, kunhan se oli valmistettu taidokkaasti:
Brillat-Savarinin kunniaksi on nimetty Brillat-Savarin -juusto, savariinivuoka, pyöreä kakkuvuoka, jossa on reikä keskellä, ja savariinikakku. Pariisin 13. arrondissementissa on hänen mukaansa vuonna 1894 nimetty katu rue Brillat-Savarin.


title: Jean Anthelme Brillat-Savarin

text: Uuteen eloon nykyajan gastronomien keskuudessa eri puolilla maailmaa on hänen maineensa nostanut hänestä vaikutteita saanut televisio-ohjelman "Iron Chef" juontaja Takeshi Kaga, joka on tehnyt ohjelmassa tunnetuksi ajatelman "Kerro minulle mitä syöt, minä sanon kuka olet." Sanonta on nykyisin usein lyhentynyt muotoon "Mitä syöt sitä olet".


title: Jean Anthelme Brillat-Savarin

text: Brillat-Savarinia pidetään usein vähähiilihydraattisen ruokavalion isänä. Hänen mukaansa sokeri ja valkoiset jauhot ovat liikalihavuuden syy, ja niiden sijaan hän suosittelee valkuaispitoisia ruoka-aineita.


title: Viirukurkkupeukaloinen

text: Viirukurkkupeukaloinen ("Cantorchilus leucopogon") on peukaloisten heimoon kuuluva varpuslintu.


title: Viirukurkkupeukaloinen

text: Viirukurkkupeukaloista tavataan Kolumbiassa, Ecuadorissa ja Panamassa, ja sen levinneisyysalueen pinta-ala on noin 140 000 km. Laji on luokiteltu elinvoimaiseksi.


title: Ola Fløene

text: Ola Fløene (s. 1. helmikuuta 1969 Hamar) on norjalainen autourheilija, joka toimii kaudella 2015 rallin MM-sarjassa Volkswagenilla ajavan maanmiehensä Andreas Mikkelsenin kartanlukijana.


title: Ola Fløene

text: Fløene debytoi rallin MM-sarjassa kaudella 1995 John Skarin kartanlukijana. Hän on toiminut myös muun muassa Henning Solbergin ja Pontus Tidemandin kartanlukijana. Ensimmäistä kertaa Fløene toimi Andreas Mikkelsenin kartanlukijana vuonna 2006. Ensimmäisen MM-sarjan palkintosijansa Fløene saavutti Mikkelsenin kanssa vuoden 2014 Puolan rallissa. Hän sijoittui Mikkelsenin kanssa MM-sarjassa kolmanneksi tuolla kaudella. Kaudella 2015 Fløene saavutti ensimmäisen WRC-voittonsa Katalonian rallissa ja oli jälleen MM-sarjan kolmas Mikkelsenin kanssa.


title: Ola Fløene

text: Fløene ja Mikkelsen voittivat Intercontinental Rally Challengen mestaruuden vuosina 2011 ja 2012. Vuonna 2013 Fløene ja Tidemand voittivat JWRC:n mestaruuden.


title: Kiipijäpeukaloinen

text: Kiipijäpeukaloinen ("Thryophilus pleurostictus") on peukaloisten heimoon kuuluva varpuslintu.


title: Kiipijäpeukaloinen

text: Kiipijäpeukaloista tavataan Costa Ricassa, El Salvadorissa, Guatemalassa, Hondurasissa, Meksikossa ja Nicaraguassa, ja sen levinneisyysalueen pinta-ala on noin 185 000 km. Laji on luokiteltu elinvoimaiseksi.


title: Volkswagen Transporter (T1)

text: Volkswagen Transporter T1 (Typ 2) on Volkswagen Transporterin ensimmäisen sukupolven malli, jota valmistettiin vuosina 1947–1967. Sen tuulitunnelissa muotoiltu kori oli virtaviivainen ja moderni. Sen tilankäyttö oli tehokasta eikä sen käytös kuormattuna juuri muuttunut, koska tavaratila oli sijoitettu keskelle autoa. Akselit sekä auton perässä sijaitseva 1,2-litrainen ilmajäähdytteinen bensiinimoottori olivat samat kuin Kuplassa käytetyt. Korin rakennetta oli kuitenkin vahvistettu, jotta se kestäisi kuorman painon. Moottorissa oli silloin tehoa 25 hevosvoimaa. Autoa valmistettiin aluksi Wolfsburgissa, kunnes Hannoveriin valmistui täysin uusi tehdas vuonna 1956. Auto on stereotypia hippibussista, jos se on maalattu täyteen kukkia. Typ 2:n versiot olivat:


title: Volkswagen Transporter (T1)

text: Kastenwagen – pakettiauto


title: Volkswagen Transporter (T1)

text: Kleinbus – pikkubussi


title: Volkswagen Transporter (T1)

text: Kombi – pelkistetty pikkubussi


title: Volkswagen Transporter (T1)

text: Pritschenwagen – avolavapakettiauto


title: Volkswagen Transporter (T1)

text: Pritschenwagen mit Doppelkabine – avolavapakettiauto jatko-ohjaamolla


title: Volkswagen Transporter (T1)

text: Sondermodell ”Samba” – ylellisempi pikkubussi


title: Volkswagen Transporter (T1)

text: Westfalia – Kleinbusin retkeilyversio


title: Volkswagen Transporter (T1)

text: Triviatietona Hampuri-Harburgissa kotipaikkaansa pitänyt pienten hyötyajoneuvojen valmistaja Tempo ("Vidal & Sohn Tempo-Werk GmbH", 1928-1966) oli vuonna 1948 esitellyssä "Matador"-pakettiautomallissaan (sarjat 49 ja 50) alkanut käyttää Volkswagenin 25hv-nelisylinteribokseria, jonka se osti suoraan VW:lta. Valitettavasti Tempo oli lyönyt laimin pitkäaikaisen toimitussopimuksen solmimisen VW:n kanssa näistä teollisuusmoottoreista. Vuonna 1952 Volkswagen-pääjohtaja Heinz Nordhoff saattoi siksi ilman varoitusaikaa lopettaa moottoreiden toimittamisen T1-mallinsa suoralle kilpailijalle. Tempo joutui kiireellä vaihtamaan moottorit kaksitahtiseen 672 cm³ 3-sylinteriin tai valinnaisesti nelitahtiseen 1 092 cm³ rivinelisylinteriin. "Matador" (1966) ja sen "Wiking"-rinnakkaismalli (1963) säilyivät kuitenkin yrityskauppaan asti, jolloin jo vuodesta 1955 osakeomistajana ollut Hanomag, ja sitten vuonna 1971 toimialajärjestelyssä Daimler-Benz AG jatkoivat VW Transporter-kilpailijoiden valmistamista Hamburg-Harburgin tehtaalla.


title: Volkswagen Transporter (T1)

text: Suomessa Typ 2 tunnetaan nimellä "Junankeula", sillä sen keulan muotoilu muistuttaa Dr12 -veturin keulaa.